title: मीठड़ी मारवाड़

text: कड़वासरा एवं स्वामियों के पश्चात जाखड़ गौत्रीय कुछ जाट कृषक परिवारों नें यहाँ रहना प्रारम्भ किया था। ग्राम्य सामान्य सामाजिक जीवन की प्रमुख जाति जिसनें इस ग्राम को अपनें निवास के लिए चयनित किया वह निश्चित रूप से वणिक थे जिन्हें साधारणतया बनिया कहा जाता है थी। वस्तुत यह सभी हरियाणा क्षेत्र से प्रव्रजन कर क्रमश यहाँ तक पहुँचे अग्रवाल परिवार थे जिनके कई गौत्रों, उपगौत्रों के परिवार यहाँ क्रमश आबाद होते रहे। ग्राम में सार्वजनिक हिताय कई सुविधाएँ उपलब्ध है, विचारणीय तथ्य यह है कि २०१२ में निर्मित हुए भारत निर्माण राजीव गाँधी सेवा केन्द्र के अतिरिक्त अब तक सभी सुविधाओं का निर्माण एवं भौतिक संसाधनों की उपलब्धता ग्राम के अग्रवाल एवं अन्य भामाशाहों के आर्थिक सहयोग से ही सम्भव हो पाई है। वर्तमान में सर्वाधिक आवास मेघवाल परिवारों के है परन्तु वे कब तथा कहाँ से आकर यहाँ बसे इसका कोई प्रमाणिक उल्लेख नहीं मिलता है। ब्राह्मण जाति की कई उप जातियाँ तथा कई गौत्र निवास करते हैं। खण्डेलवाल समाज परिवारों की सर्वाधिक संख्या है जिनका एक पृथक मोहल्ला है। ग्राम में इन्हें गोवळा कहा जाता है। गौड़ समाज ब्राह्मण परिवारों की भी अच्छी खासी संख्या निवास करती है। इनके अलावा जांगिड़,दाधिच, जोशी, रिणवां आदि ब्राह्मण परिवार भी क्रमश यहाँ बसते गए। विश्व ग्राम की परिभाषा को साकार करते हुए कतिपय शिल्प कला से जुड़ी जातियाँ यथा कुम्भकार, स्वर्णकार, चर्मकार, कर्मार, राजगीर इतयादि यहाँ बसते गए तथा उनकी संततियाँ बढ़ती गई। १८२५ में मूलत चौहान राजपूत वंश से धर्म परिवर्तित कर इस्लाम धर्म ग्रहण करनें वाली मुस्लिम जाति कायमखानी के कुछ सदस्यों को यहाँ की भूमि में से ५०० बीघा भूमि बापी के रूप में मिलनें के बाद यहाँ आकर बस गए। यह भूमिदान शेखावाटी के एक सैनिक सरदार को जोधपुर महाराजा नें दिया था। वर्तमान में कायमखानी परिवारों की संख्या १०० से भी अधिक है। इस प्रकार एक विश्राम स्थल समय के साथ साथ विकास करता करता आज एक कस्बे का रूप ले चुका है।


title: मीठड़ी मारवाड़

text: नागौर जिले का यह भू भाग राजस्थान की परम्परागत जलवायु वाला क्षेत्र है। अरावली पहाड़ियाँ राज्य के दक्षिण-पश्चिम में १७२१ मीटर ऊँचे गुरु शिखर से पूर्वोत्तर में खेतड़ी तक एक रेखा बनाती हुई गुज़रती हैं। राज्य का लगभग ३/५ भाग इस रेखा के पश्चिमोत्तर में व शेष २/५ भाग दक्षिण-पूर्व में स्थित है। राजस्थान के ये दो प्राकृतिक विभाजन हैं। बेहद कम पानी वाला पश्चिमोत्तर भूभाग रेतीला और अनुत्पादक है। इस क्षेत्र में विशाल भारतीय रेगिस्तान थार नज़र आता है। सुदूर पश्चिम और पश्चिमोत्तर के रेगिस्तानी क्षेत्रों से पूर्व की ओर बढ़ने पर अपेक्षाकृत उत्पादक व निवास योग्य भूमि है। सुदूर पश्चिम में वास्तविक मरुस्थल, बंजर भूमि व रेत के टीलों के क्षेत्र हैं, जो विशाल भारतीय रेगिस्तान की हृदयस्थली का निर्माण करते हैं इस भाग में जैसलमेर, बाड़मेर, जालौर, सिरोही, जोधपुर, बीकानेर, गंगानगर, झुंझुनू, सीकर, पाली व नागौर जिलों का संम्पूर्ण क्षेत्र परिगणित होता है। इन सभी ज़िलों में विस्तारित पश्चिमोत्तर के रेतीले मैदानों में मुख्यत: लवणीय या क्षारीय मिट्टी पाई जाती है। पानी दुर्लभ है, लेकिन ३०-६० मीटर की गहराई पर मिल जाता है। विडमबना है कि ग्राम मीठड़ी का भूमिगत जल यह क्षेत्र भी अति क्षारीय होनें से पूर्णतया अनुपयोगी है। राजस्थान की जलवायु विविधता लिए हुए है, एक ओर अति शुष्क तो दूसरी ओर आर्द्र क्षेत्र हैं। आर्द्र क्षेत्रों में दक्षिण-पूर्व व पू र्वी ज़िले आते हैं। अरावली के पश्चिम में न्यून वर्षा, उच्च दैनिक एवं वार्षिक तापमान, निम्न आर्द्रता तथा तीव्र हवाओं से युक्त शुष्क जलवायु है। मीठड़ी मारवाड़ का क्षेत्र थार रेगिस्तान के मध्य पश्चिमी क्षेत्र में परिगणित होता है। इसे हम अर्द्ध शुष्कीय जलवायु क्षेत्र मान सकते हैं जहाँ ग्रीष्म ऋतु में तापमान बहुत ऊँचा चला जाता है जिसके कारण ग्रीष्म काल में दिन के समय भयंकर लू चलती है वहीं प्राय रात्रि को भी तापमान कोई ज्यादा राहत देनें वाला नहीं होता है। सर्दियों में हाड़ कँपा देनें वाली सर्दी में उत्तरी हवाओं के चलनें के कारण कई बार सामान्य जन जीवन प्रभावित हो जाता है। वर्षा ऋतु पूर्णतया मानसूनी हवाओं पर निर्भर है, प्राय २५ जून को मानसून का आगमन माना जाता है, जिसका दूसरा चरण १५ अगस्त से प्रारम्भ माना जाता है। उपज के आधार पर देखा जाए तो इस क्षेत्र की भूमि कोई अधिक उर्वरा शक्ति वाली नहीं है। कृषि कार्य पूर्णतया वर्षा पर निर्भर करता है, सिंचाई के किसी भी वैकल्पिक साधन का प्रयोग नहीं किया जाता है क्योंकि यहाँ का भूमिजल अत्याधिक भारी एवम क्षारीय है जो न तो कृषि कार्यों के लिए उपयुक्त है न हीं पेयजल के रूप में काम आता है। थार तुल्य वनस्पति क्षेत्र होनें के कारण वन क्षेत्र अति विरल है। खेजड़ी, रोयड़ा, कंकेड़ा, केर, खैर, बबूल के अतिरिक्त नीम, पीपल, बरगद, शीशम, सरेस आदि वृक्ष पाए जाते हैं। बेर, खींप, सीणिया, धमासा, ईनोट, सरकंडा जैसे झाड़ी वर्ग के पादप इस क्षेत्र में होते हैं। वर्षा पर आधारित कृषि से किसान वर्ग यहाँ मुख्यत बाजरा, ग्वार, मोठ, मूँग के साथ उड़द जैसी फसलों की खेती करते हैं। भूमि की उर्वरा शक्ति तृतीय स्तर की होनें के कारण प्रति बीघा अनाज का उत्पादन सामान्यतया कम होता है। ग्राम में अधिकाँश खेत लघु जोत वाले हैं। मीठड़ी ग्राम बसावट की दृष्टि से पूर्व से पश्चिम दिशा में लम्बोतरा सा होता गया है। उत्तर से दक्षिण दिशा में ग्राम का विस्तार अपेक्षाकृत कम है। आबादी के अलावा ग्राम की कृषि भूमि, पड़ती जमीन का कोई ज्यादा विशाल क्षेत्र ग्राम के कुल क्षेत्रफल में नहीं आता है जनसंख्या २००१ के आँकड़ों के अनुसार ग्राम का कुल भूनि क्षेत्रफल १०५५ हैक्टर (area of village (in hectares) १०५५) है। ग्राम में आबाद परिवारों की संख्या ७८२ है जबकि निवासियों का एक विशाल भाग वर्तमान में अन्यत्र रहता है। इसी भूमि क्षेत्र में कई भूभाग एसे भी है जो राजस्व विभाग किंवा ग्राम पंचायत की भूमि मानी जाती है। पश्चिमी दिशा में लगभग १.५० किमी की दूरी पर सिथित औरण भूमि का नाम रिद्धी तळाई हकहलाता है। ग्राम की पूर्वी दिशा में आकाणी नामक औरण जमीन है। ग्राम के उत्तर में १५० किमी की दूरी पर पीह तळाई का छोटा औरण क्षेत्र है वहीं ग्राम के दक्षिण में स्थित औरण भूमि को रूपाणी तळाई के नाम से जाना जाता है जिसमें मुस्लिम समुदाय की सभी जातियों का कब्रिस्तान १२ बीघा क्षेत्र मे है। गाँव की उत्तरी सीमा से लगी एक औरण जमीन है जहाँ सर्व समाज का श्मशान है। जनगणना २००१ में परिवारों की कुल संख्या ४८१ (Number of households 481) थी जो २ ०१० तक परिवारों की संख्या ७८२ हो गई है।। ग्राम की पूर्वी दिशा में ५०० बीघा चारागाह सुरक्षित क्षेत्र है। राजस्थान के विभिन्न मुख्य नगरों से दूरी निम्नानुसार है -


title: मीठड़ी मारवाड़

text: मीठड़ी मारवाड़ ग्राम अपनी विशिष्ठ भौगोलिक स्थिति के कारण नागौर जिले के इस २० - २५ ग्रामों से बनें एक पृथक ग्रामीण वृत्त का केन्द्रीय ग्राम है। यह राज्य महा मार्ग संख्या ६० पर डीडवाना से लगभग २४ किमी ईशान दिशा में वहीं सालासर धाम से ठीक २१ किमी वायव्य दिक्कोण में स्थित है। यह राज्य महा मार्ग सालासर बालाजी धाम को तीर्थराज पुष्कर से जोड़ता है। इसके अतिरिक्त पूर्ब दिशा में हुसैनपुरा एवं हुसैनपुरा की ढाणी ग्रामों से होकर एक पक्की लिंक सड़क नेछवा (जिला-सीकर) तक बनी हुई है जो ग्राम को राज्य महा मार्ग संख्या ७ से जोड़ती है। यह मार्ग सालासर धाम से सीकर तक जाता है, जहाँ से जयपुर, चुरू तथा झुन्झुनू को राष्ट्रीय महामार्ग संख्या ११ एवं ६५ को सड़कें जाती है। ग्राम से एक पक्की सड़क जसवंत गढ होते हुए सुजानगढ एवं लाडनूं को ग्राम से जोड़ती है। वहीं समीपस्थ ग्राम पंचायतों फिरवासी, लाछड़ी तथा ध्यावा तक भी पक्की सड़कों के कारण आवागमन सुगम एवं सुलभ है।


title: मीठड़ी मारवाड़

text: मीठड़ी लोकसभा निर्वाचन क्षेत्र नागौर के अन्तर्गत आनें वाला ग्राम है। १३ वीं लोकसभा के चुनावों से पूर्व लाडनूं तहसील का सम्पूर्ण क्षेत्र चुरू लोकसभा क्षेत्र में सम्मिलित होता था, परन्तु चुनाव पूर्व हुए नए परिसीमन में यह क्षेत्र अपनें गृह जिले नागौर में सम्मिलित कर दिया गया था। वर्तमान में श्री हनुमान बेनिवाल यहाँ के निर्वाचित साँसद है। राजस्थान राज्य की विधान सभा के निमित्त यह लाडनूं विधान सभा निर्वाचन क्षेत्र के अन्तर्गत आता है। 15 वीं राजस्थान विधान सभा चुनावों के द्वारा श्रीमान् मुकेश भाकर यहाँ के विधायक चयनित हुए हैं। भारत में स्थापित त्रिस्तरीय पंचायती राज व्यवस्था के अन्तर्गत ग्राम मीठड़ी सबसे निचले स्तर का निकाय अर्थात ग्राम पंचायत मुख्यालय है। मीठड़ी ग्राम पंचायत के अन्तर्गत मीठड़ी ग्राम के साथ पूर्वोत्तर दिशा में अवस्थित ग्राम तिलोटी (दूरी ४ किलोमीटर) तथा पश्चिम दिशा में लगभग २ किलोमीटर की दूरी पर बसी दो ढाणियाँ - रेवाड़ा का बास तथा डोबरा का बास भी सम्मिलित है। सम्पूर्ण ग्राम पंचायत १२ वार्डों में विभक्त है। ग्राम पंचायत के मुखिया का पदनाम ग्राम सरपंच है। श्रीमती लक्ष्मी देवी बाजारी वर्तमान में ग्राम की सरपंच है। सभी वार्डों के वार्ड पंचों का चुनाव स्वतंत्र रूप से सरपंच पद के साथ होता है। वार्डपंचों में से सर्व सम्मति से अथवा चुनाव से उप सरपंच का चयन होता है। इसके अतिरिक्त सरकारी प्रशासन के तौर पर ग्राम पंचायत स्तर के दो कर्मचारी कार्य करते हैं - प्रथम पटवारी जो तहसील स्तर के अधिकारी तहसीलदार का ग्राम प्रतिनिधि कार्मिक होता है तथा ग्राम सचिव या ग्राम सेवक जो तहसील स्तर के अधिकारी विकास अधिकारी का प्रतिनिधि होता है। अब एक अन्य पद का सृजन और किया गया है जिसका पद नाम ग्राम सहायक है जो ग्राम सचिव के सहायक के तौर पर कार्य करता है। पटवारी मूलत ग्राम की आबादी भूमि, कृषि भूमि, चारागाह भूमि, अंगोर भूमि के साथ साथ ग्राम की कुल भूमि जिसे स्थानीय भाषा में काँकड़ कहा जाता है, का संपूर्ण लेखा जोखा रखता है। ग्राम सेवक सरकारी योजनाओं को ग्राम पंचायत के सहयोग से क्रियान्वित करता है, साथ ही वह ग्राम का जन्म मृत्यु रजिस्ट्रार भी होता है। ग्राम मीठड़ी मारवाड़ में सदर बाजार में ही मौजी दास जी की धूणी के पीछे पटवार कार्यालय है तथा डीडवाना रोड़ पर अस्पताल के आगे ग्राम पंचायत कार्यालय है जहाँ ग्राम सेवक का कार्यालय है। राजस्थान राज्य राजस्व विभाग नें लाडनूं तहसील के सम्पूर्ण ग्राम्य क्षेत्र को तीन राजस्व क्षेत्रों में विभाजित कर रखा है। यह तीन क्षेत्र हैं १. निम्बी जोधान २. जसवंतगढ़ तथा ३. मीठड़ी। प्रत्येक राजस्व खण्ड को राजस्व वृत्त कहा जाता है तथा प्रत्येक वृत्त में मुख्यालय के आस पास के कई गाँव, ढ़ाणियाँ सम्मलित होती है। राजस्व वृत्त (revenue circle) मीठड़ी के अन्तर्गत आनें वाले गाँवों की संख्या ... है। राजस्व वृत्त क्षेत्र का अधिकारी राजस्व निरीक्षक (revenue inspector) कहलाता है। वर्ष २०१२ में राजस्थान सरकार की नवीन योजना - भारत निर्माण योजना के अन्तर्गत भारत निर्माण राजीव गाँधी सेवा केन्द्र की स्थापना नव निर्मित भवन में की गई है जो ग्राम जनों के लिए एक बहुउदेश्शीय सेवा स्थल के रूप में काम कर रहा है। वर्तमान में राजस्व निरीक्षक तथा ग्राम सचिव का कार्यालय यही भवन है।


title: मीठड़ी मारवाड़

text: ग्राम मीठड़ी मारवाड़ परंपरागत भारतीय गंगा जमुनी संस्कृति को अपनें आप में समाहित कर एक प्रतिमान बन जानें वाला ग्राम है। ग्राम की जनसंख्या के वर्तमान आँकड़े चाहे कोई भी नवीन तथ्य प्रदर्शित करें परन्तु यह सत्य बात है कि इस ग्राम का क्षेत्र में विशिष्ठ महत्त्व होनें का मुख्य कारण ग्राम में वणिक परिवारों की आबादी का सर्वाधिक होना था जो आज भी है। मीठड़ी में विभिन्न गौत्रीय अग्रवाल परिवारों का विशाल जन समुदाय निवास करता था। इन परिवारों में से अधिकाँश आज अपनें व्यापार वाणिज्य के निमित्त मुम्बई, कोलकाता, असम प्रांत के कतिपय नगरों, हैदराबाद (दक्षिण), सूरत, परभनी, जुठलीबाड़ी (आसाम),दीमापुर (नागालैंड), चटगाँव (बांग्ला देश) तथा इदौर आदि क्षेत्रों या नगरों में प्रवासी हो चुके हैं तथापि इन परिवारों के निवास स्थल, अचल सम्पत्तियाँ, उनके द्वारा जन हितार्थ करवाए गए निर्माणों का सतत उपयोग यह दर्शित करता है कि अग्रवाल परिवार भी स्वामी परिवारों की भाँति ग्राम के प्रारम्भिक निवासियों में थे। यदि हम अग्रवाल परिवारों में से सर्वाधिक पारिवारिक विस्तार वाले मानावत परिवार की वंशावली का अध्ययन करें तो ज्ञात होता है कि लगभग ७०० वर्ष पूर्व नारनोल से प्रव्रजन कर मीठड़ी में आकर बसनें वाले प्रथम अग्रवाल परिवार के मुखिया श्री बद्री नारायण मानावत थे जो मूलत बंसल गौत्रीय एवम मानावत उपगौत्र शाखा से सम्बन्धित थे। मानावतों के ही एक वंशज श्री हरजी राम मानावत को जोधपुर महाराजा की ओर से ग्राम के राजस्व अधिकारी का पद पटवारी मिला था, उनकी संतति बाद में पटवारी उपनाम या सह-गौत्रीय नाम से प्रसिद्ध हो गई। ग्राम के भौतिक विकास में इन दोनों परिवारों का योगदान अविस्मरणीय है। अग्रवाल परिवारों में अन्य है बाजारी, भड़ेच, कन्दोई, गाड़ोदिया, झुरिया इत्यादि। ग्राम का पूर्वी आबादी क्षेत्र दो रास्तों के इर्द गिर्द बसा हुआ है, प्रथम रास्ता सीकर जिले के नेछवा ग्राम को जाता है वहीं दुसरा मार्ग ग्राम फिरवासी की ओर जाता है, इन दोनों रास्तों के आस पास मेघवाल समुदाय की बस्तियाँ है। यहाँ निवास करनें वाले प्रमुख मेघवाल आलड़िया, रोळण, राठी, भाटी आदि उपगोत्रों से सम्बन्धित है। यह सभी परिवार अनुसूचित जाति वर्ग में परिगणित होते हैं। इसी वर्ग की कतिपय अन्य जातियों के परिवार भी यहाँ निवास करते हैं यथा नाईक, हरिजन, गिंवारिया, नट, साँसी आदि। अनुसूचित जन जाति वर्ग में परिगणित मीणा जाति के परिवारों के भी ग्राम में आवास हैं।


title: मीठड़ी मारवाड़

text: ग्राम में इस्लाम धर्म के अनुयायी कायमखानी परिवारों की अचछी जनसंख्या निवास करती है। कायमखानियों के अतिरिक्त मुस्लिम छींपा तथा मुस्लिम मनियार अथवा लखारों के भी परिवार यहाँ निवास करते है। ग्राम के सदर बाजार से पश्चिम में बहुत सुन्दर वास्तु कला का उदाहरण देती विशालकाय मस्जिद दिखाई देती है, इसके पीछे ही मुस्लिम बस्ती है जिसे आमतौर पर कायमखानियों का मोहल्ला अथवा कायमखानी कोटड़ी कहा जाता है। अप्रत्याशित रूप से ग्राम में राजपूत जाति के कुछ ही परिवार निवास करते हैं जो सथी शेखावत गौत्र के हैं। जाट कृषक परिवारों के भी अपेक्षाकृत कम परिवार निवास करते हैं। इनमें ग्राम के प्रथम निवासियों में सम्मिलित कड़वासरा गौत्र के अलावा जाखड़, सोऊ, चाहर तथा बेन्दा गौत्रीय कतिपय परिवार निवास करते हैं। इसके अतिरिक्त मिरासी, ढाढी, नट तथा साँसी जाति के परिवार भी रहते हैं। ग्राम में ब्राह्मण जाति की खण्डेलवाल शाखा के काफी परिवार निवास करते हैं। गाँव में इन्हें साधारणतया गोवळा,रिणवा,चोटिया तथा जोशी कहा जाता है तथा इनका एक पृथक मोहल्ला है। गौड़ गौत्रीय परिवारों की भी अच्छी खासी संख्या है इसके अतिरिक्त जांगिड़,दाधिच,ब्राह्मण परिवार भी निवास करते हैं। दो तीन डाकौत परिवार भी रहते हैं। यहाँ बसे हुए सभी कायमखानी परिवार ईब्राहीमखानी उप गौत्रीय खाँप के है जिनका सम्बन्ध फतेहपुर के कायमखानी नबाब अल़फ़ खान से है। यहाँ आकर बसे कायमखानियों का प्रमाणिक इतिहास है। शिल्प कर्म से जुड़ी कई जातियाँ ग्राम में निवास करती है, जिनमें कुम्हार, स्वर्णकार इत्यादि प्रमुख है। जिनके काफी परिवार यहाँ आबाद है। श्री धीरा राम जाँगिड़ ग्राम के सरपंच भी रहे हैं साथ ही उनकी गणना गाँव के भामाशाहों में होती है। इन्होनें राजकीय उच्च माध्यमिक विध्यालय में एक विशाल कक्षा कक्ष का निर्माण करवा कर 2005 में जनता जनार्दन की सेवा में भेंट किया था। कुम्हारों के परिवारों की संख्या भी काफी है परन्तु वर्तमान में सभी कुम्हार जाति के लोग अपनें परम्परागत कार्य को छोड़ कर अन्य व्यवसाओं से आजीविका जुटाते हैं। ग्राम में सभी धर्मावलम्बी एवं विभिन्न जातियों के निवासी गहरी धार्मिक सद्भावना के साथ मिल जुल कर रहते हैं। त्योंहारों, सामाजिक उत्सवों, विवाह आयोजनों में परस्पर खाना पीना, एक दूसरे के सुख दुख में भागी बननें की सभी की सहभागिता अनुकरणीय है। इसका सबसे बड़ा उदाहरण है आम गुवाड़ अथवा सदर बाजार स्थित मौजी दास जी की धूणी जो एक पुरानें एवं विशालकाय बरगद के नीचे बनी हुई है। बरगद के नीचे तथा धूणी स्थल के आगे वृत्ताकार गट्टा बना हुआ है जिस पर दिन भर ग्राम के वृद्ध जनों की बैठकें लगी रहती है, वे अपनें पुरानें अनुभव सुनाते रहते हैं, नई पीढ़ी के युवजन तथा बालक उनसे जीवन जीनें की सीख लेते रहते हैं। इस प्रकार की वार्ताओं को बत कहनी अथवा हथाई कहा जाता है। गर्मी के दिनों में यह परिसर लोगों से अटा रहता है। एक दो मण्डलियों में ताश की बाजियाँ तो कई दल चौपड़ पासा, चरबर जैसे माईंड इंप्रुविंग खेलों की बिसात बिछाते हैं।


title: मीठड़ी मारवाड़

text: ग्राम प्रारम्भ से ही वणिक जनों की जन्म भूमि एवं कर्म भूमि रहा था अस्तु सार्वजनिक सुविधाओं की उपलब्धता की दृष्टि से सदैव सौभाग्यशाली रहा है। एक नगर स्तर की सभी सुविधाओं से ग्राम लाभान्वित रहा है।


title: मीठड़ी मारवाड़

text: शिक्षा के प्रति ग्राम जनों की जागरूकता का प्रतीक है यहाँ का राजकीय सीनियर सैकण्डरी विध्यालय, जो स्वतंत्रता के पूर्व उस समय प्राथमिक पाठशाला के रूप में स्थापित हुआ था जब वर्तमान समीपस्थ शहरों यथा डीडवाना, जसवंत गढ़, लाडनूं, सुजानगढ़ में कोई भी तथा किसी भी स्तर का राजकीय शिक्षणालय नहीं था। माननीय जोधपुर महाराजा के आदेशों से १९२९ में सतही तौर पर एवं १९३१-१९३२ सत्र से औपचारिक रूप से विध्यालय की स्थापना हुई जिसका तात्कालीन नाम श्री दरबार हिन्दी लोअर प्राईमरी पाठशाला था। पाठशाला का प्रथम वैधानिक सत्र दो कक्षाओं - प्रथम एवं द्वितीय से प्रारम्भ हुआ था जिनकी कुल छात्र संख्या ४३ थी। पाठशाला का प्रबंधन जिला शिक्षणालय नागौर के अधीन था। यहाँ नियुक्त प्रथम अध्यापक श्री मेघराज शर्मा थे। विध्यालय के लिए एक विशाल सुदृढ़ भवन ग्राम के भामाशाह श्री जीवन राम जैसराज गाड़ोदिया नें जनहित में दान दिया। १९५१ में विध्यालय एक नए विशाल, सुंदर तथा भव्य भवन में स्थानान्तरित कर दिया गया जिसका निर्माण भामाशाह फर्म श्रीमान् राम दयाल घासी राम बद्रुका हैदराबाद दक्षिण निवासी नें करवाया था। इसी सत्र १९५१-५२ में विध्यालय उच्च प्राथमिक स्तर में क्रमोन्नत हुआ। पुराना भवन विध्यालय से जुड़े हुआ छात्रावास में परिवर्तित कर दिया गया जो आज भी जीवन छात्रावास के नाम से विध्यालय से सम्बन्धित अवयव है। १९६६ में राज्य सरकार नें विध्यालय को माध्यमिक स्तर में क्रमोन्नत कर दिया जो उस समय लगभग २० किलोमीटर की परिधि में एक मात्र माध्यमिक विध्यालय था। कई दूरस्थ गाँवों के छात्र यहाँ की छात्रावास सुविधा का लाभ उठा कर अध्ययन करते थे। प्राथमिक कक्षाओं को गाँव के मध्य स्थित एक अन्य भवन में स्थानान्तरित कर दी गयी जिसे राजकीय पटवारी प्राथमिक पाठशाला के रूप में जाना जाता है। माध्यमिक विध्यालय में ग्राम के अन्य अग्रवाल भामशाह परिवारों यथा पटवारी, बाजारी, भड़ेच, कन्दोई आदि नें नवीन कक्षों का निर्माण करवा कर विध्यालय को भौतिक संसाधनों से समृद्ध कर दिया। १९९५ में राज्य सरकार नें इसे सीनियर सैकण्डरी विध्यालय का स्तर प्रदान कर दिया तथा दो वैकल्पिक विषयों मानविकी तथा वाणिज्य संकाय का अध्ययन प्रारम्भ हुआ। यह विध्यालय राजस्थान माध्यमिक शिक्षा बोर्ड का परीक्षा केन्द्र भी है। वर्तमान में विध्यालय में कक्षा नवीं से बारहवीं तक अध्ययन होता है। ग्राम में राजकीय स्तर पर शिक्षा प्रदान करनें वाली संस्थाओं की सूची निम्न है -


title: मीठड़ी मारवाड़

text: ग्राम में सन् १९५१ में स्थापित राष्ट्रीय औषधालय है जिसे १९६१-६२ में राजकीय प्राथमिक चिकित्सा केन्द्र के रूप में मान्यता मिल गई थी। वर्तमान वित्त वर्ष में २०१२-२०१३ में राज्य सरकार नें इसे सामुदायिक स्वास्थ्य केन्द्र के रूप में क्रमोन्नत कर दिया है।


title: मीठड़ी मारवाड़

text: एक मरूस्थलीय अथवा अर्द्ध मरूस्थलीय ग्रामीण परिवेश में जल की सुगम एवं पर्याप्त प्राप्ति सर्वाधिक महत्तवपूर्ण आवश्यकता है। ग्राम की भूमि उस भूपटी का एक भाग है जो फतेहपुर से डीडवाना तक संकरे स्वरूप में फैली हुई है। डीडवाना क्षेत्र लवणीय उत्पादन के लिए प्रसिद्ध है। ग्राम की समस्त भूमि में अत्याधिक लवणता तथा फ्लोराईड की उपस्थिति के कारण जहाँ कृषि कार्यों के लिए नितांत प्रतिकूल तो है ही इसके अतिरिक्त न तो पेयजल के योग्य है न ही नहाने धोनें के। अस्तु पेयजल एवं प्रक्षालन आदि कार्यों के लिए मीठे जल की पूर्ति एक गम्भीर समस्या रही है। ग्राम के आबादी क्षेत्र एवं खेतों में कतिपय कुँओं का निर्माण जन हितार्थ कई वणिक परिवारों नें करवाया था परन्तु किसी स्रोत से मीठे जल की प्राप्ति नहीं हुई। १९८० से पूर्व तक पेयजल की आपू्र्ति गहन समस्या रही थी। ग्राम के लगभग प्रत्येक परिवार के आवास में गहरा जलकुण्ड बनानें की परम्परा पुरानें समय से ही रही है जिसमें बरसात के पानी को संग्रहित रख कर पेयजल के रूप में वर्ष भर प्रयोग में लिया जाता था तथा यह व्ववस्था आज भी ग्राम के प्रत्येक परिवार द्वारा अपनायी जाती है। ग्राम में पेयजल की आपूर्ति हेतु राजकीय स्तर पर प्रबन्ध १९८० से प्रारम्भ हुए जब झिलमिल गाँव (तहसील-लक्ष्मण गढ़, जिला-सीकर) में नलकूपों का जल समीपस्थ गाँव फिरवासी तक वहाँ बनें उच्च जलाशय के माध्यम से मीठड़ी तक पहुँचाया गया। प्रारम्भ में व्यवस्था ठीक रही परन्तु अन्य गाँवों को भी इस लाईन से जोड़े जानें के बाद धीरे धीरे जल आपूर्ति अपर्याप्त हो गई। इस स्थिति में सुधार सन् १९९७ में आया जब गाँव के भामाशाह बाजारी परिवार नें आर्थिक सहयोग देकर मीठड़ी की श्मशान भूमि के दक्षिणी छोर पर उच्च जलाशय निर्मित हुआ तथा नेछवा ग्राम (तहसील-लक्ष्मण गढ़, जिला-सीकर) में नए नलकूप खोद कर नई पाईप लाईन डाली गई। इसके पश्चात एक अन्य उच्च जलाशय का निर्माण भी हुआ। ग्राम में जलदाय विभाग का कार्यालय स्थापित किया गया जहाँ कनिष्ठ अभियन्ता अन्य कार्मिकों के साथ गाँव की जल वितरण व्यवस्था को सम्भालता है। गाँव का लगभग प्रत्येक आवास जलदाय विभाग की जल वितरण प्रणाली से जुड़ा हुआ है।


title: मीठड़ी मारवाड़

text: राजस्थान राज्य की जनता एवम सरकार के मध्य सम्बन्धों को समीपता परदान करनें तथा राजकीय कामों में पारदर्शिता लानें के उदे्दश्य के साथ राज्य के मुख्यमंत्री श्रीमान् अशोक गहलोत नें जोधपुर में राजीव गांधी भारत निर्माण सेवा केन्द्र की आधारशिला रख कर भारत निर्माण योजना को साकार किया। मुख्यमंत्री नें ५ अगस्त २०१२ रविवार को प्रात: जोधपुर जिला कलेक्ट्रेट परिसर में राजीव गांधी भारत निर्माण सेवा केन्द्र की आधारशिला रखी और शिलान्यास कर एक महत्ती योजना का श्री गणेश किया। यह योजना भारत निर्माण के लिए शहरी व ग्रामीण क्षेत्रों में एक समान सुविधाएं उपलब्ध कराने के लिए राज्य सरकार की इस प्रतिबद्धता को दर्शाती है। सरकार के कार्यक्रमों व योजनाओं के प्रति लोगों को जागरूक करने तथा आम आदमी को लाभ पहुँचानें के लिए यह योजना एक कारगर उपागम सिद्ध हो सकती है। यह योजना जनप्रतिनिधि, अधिकारी वर्ग के साथ आम आदमी तीनों मिलकर समन्वय तथा सामंजस्य बनाकर कार्य करें, के मूल मंत्र पर आधारित है। योजना से राज्य में अब गांव-गांव और ढाणी-ढाणी के व्यक्तियों को भी सूचना प्रौद्योगिकी एवं संचार के साधन और शहरों के समान सुविधाएं उपलब्ध होने लगी है। यह अधिनियम देश में प्रथम बार राजस्थान में लागू किया गया है जिसके तहत आम जनता को उसके निवास स्थान के नजदीक सुनवाई का अवसर प्रदान करने की व्यवस्था की गई है। जनता के समय पर कार्य हों, अधिकारी व कर्मचारी अपने कार्यों में पारदर्शिता बनाए रखें। इसी योजना के तहत मीठड़ी गाँव में भारत निर्माण राजीव गाँधी सेवा केन्द्रभारत निर्माण राजीव गाँधी सेवा केन्द्र< का निर्माण राजकीय सीनियर सैकण्डरी विध्यालय के सामनें, डीडवाना रोड़ के पश्चिमी पार्श्व में हुआ। नव निर्मित भवन में कार्यालय (चैम्बर), प्रतीक्षा कक्ष एवं निजी सहायक का कमरा, बड़ा प्रतीक्षा हॉल, एकल खिड़की, सुगम एवं शिकायत कक्ष तथा सामान्य शौचालय की सुविधाएँ है। केन्द्र को बहु उपयोगी तथा बहु उद्देशीय स्वरूप देनें के लिए ऑन लाईन व्यवस्था हेतु ब्रॉड बैण्ड इन्टरनेट से जोड़ा गया है तथा एक कम्प्यूटर ऑपरेटर को नियुक्त किया गया है। इस केन्द्र का उदघाटन कृषि मंत्री जो स्थानीय विधायक भी है श्रीमान् हरजी राम बुरड़क के कर कमलों से हुआ।


title: मीठड़ी मारवाड़

text: मीठड़ी की पूर्व दिशा में सदर बाजार से लगभग १५ किमी की दूरी सार्वजनिक गौचर भूमि का ५०० बीघा क्षेत्र है। इस गौचर क्षेत्र की स्थापना हैदराबाद दक्षिण प्रवासी मानावत जिन्हें श्री बद्री नारायण जी की संतति होनें के कारण बद्रुका उपाख्य नाम से जाना जा था के वंशज युग पुरूष राजा साहिब बंकट लाल बद्रुका के नेतृत्तव में सम्पन्न हुई थी। अब ग्राम की आवासीय बस्तियाँ यहाँ तक पहुँच गई है जिसे समग्र रूप से इन्दिरा कॉलोनी के नाम से जाना जाता है। गौचर भूमि के प्रारम्भ में ही राजकीय पटवारी पशु चिकित्सालय का भवन तथा विशाल परिसर स्थित है। आस पास के १५ से २० गाँवों के लिए पशुओं की चिकित्सा का एक मात्र अस्पताल है। वर्तमान वित्त वर्ष २०१२ - १३ में राज्य सरकार नें पशुओं के लिए निशुल्क दवाईयाँ प्रदान करनें की योजना नें इस अस्पताल को बहु उद्देश्यीय बना दिया है।


title: मीठड़ी मारवाड़

text: ग्राम बैंकिग सुविधा की दृष्टि से ज्यादा लाभान्वित नहीं है। यध्यपि ग्राम में १० से अधिक केन्द्र एवं राज्य सरकार के उपक्रम है साथ ही आस पास के लगभग १५ - १६ गाँव भी प्राथमिक सुविधाओं के लिए इसी ग्राम पर निर्भर है। साथ ही कम से कम २५० पेंशनर्स जिनमें अधिकाँश रिटायर्ड सैनिक हैं यहाँ रहते हैं परनतु अभी तक कोई राष्ट्रीयकृत बैंक की शाखा प्रारम्भ न होना विचारणीय तथ्य है। क्षेत्रीय स्तर पर कार्य करनें वाली एक बैंक जयपुर थार ग्रामीण बैंक की शाखा अवश्य १९८४ से यहाँ कार्यरत है परन्तु इस बैंक का कार्य क्षेत्र सीमित है। ग्राम में एक सहकारी बैंक भी है परन्तु उसका कार्यक्षेत्र ग्राम में सहकारी स्तर तक ही है। ग्राम में किसी राष्ट्रीयकृत बैंक की शाखा की स्थापना होना प्राथमिक आवश्यकताओं में से एक है। एक्सिस बैंक का एटीएम भी हैं। ग्राम जन वर्तमान में बैंकिग सुविधा के लिए डीडवाना, लाडनूं, गनेड़ी अथवा सुजानगढ़ जाते हैं। वर्तमान वित्तीय वर्ष के प्रारम्भ के साथ ही इस बैंक का नाम परिवर्तित हो गया है, अब इसे मरूधरा ग्रामीण बैंक के नाम से जाना जाएगा।


title: मीठड़ी मारवाड़

text: भारतीय आदि सभ्यता सिन्धु नदी घाटी सभ्यता में नगर स्थापना पूर्व नियोजित होती थी जिसकी आधार पीठिका सड़कों को सामानान्तर रूप से काटता जाल होता था।। ग्राम मीठड़ी की बसावट यध्यपि उस पुरातन नगर नियोजन की भाँति तो कतई नहीं है परनतु जैसा की उपर कई बार उल्लेख किया जा चुका है कि अग्रवाल जनों की निवास स्थली होनें का प्रतिफल सदैव ग्राम हित में होता रहा है। ग्राम की मुख्य बस्ती जहाँ आबाद हुई वह वास्तव में भूमि का अधोतल थी। बरसात के पानी का आम गुवाड़ में होना सामान्य बात थी जो जनसंख्या एवं आवासों के बढ़नें से धीरे धीरे गम्भीर समस्या बनना शुरू हो गई। इस समस्या का समाधान 1957 में ग्राम के भड़ेच परिवार की वंशावली में ग्राम राम की सेवार्थ ही जन्म लेनें वाले युग पुरूष महामना बंशीधर जी भड़ेच के द्वारा हुआ। श्रीमान् नें संपूर्ण खर्चा स्वयं वहन कर आम गुवाड़ से लेकर लगभग ५०० मीटर दूरी लम्बे तथा ६ फीट गहराई वाले नाले का निर्माण करवाया। नाले की समाप्ति जहाँ होती है वहाँ लम्बी चौड़ी गहरी तलैया भी उन्होनें ही खुदवाई। आज ६० वर्ष से भी अधिक समय व्यतीत होनें के बाद भी यह नाला ज्यों का त्यों है साथ ही बह तलैया भी विध्यमान है जिसे आजकल गेनाणी कहा जाता है। वर्तमान में ग्राम पंचायत नें गाँव की प्रत्येक गली और रास्तों के दोनों ओर कहीं खुली तो कहीं बंद नालियों का पक्का निर्माण करवा कर उन्हें उक्त पुरानें नाले से जोड़ दिया है। आज गाँव के आम गुवाड़ तथा किसी भी मोहल्ले में बरसाती पानी एवं कीचड़ इत्यादि नहीं रहता है। पर एक नवीन समस्या अवश्य खड़ी हुई है, जिस गेनाणी का निर्माण कभी गाँव की आबादी से काफी दूर माना गया था वह आज कायमखानियों के मोहल्ले के लगभग मध्य में आ गई है, जिससे समीपस्थ आवासों के निवासियों का वर्षा काल (चौमासा) में रहना दूभर हो जाता है।


title: मीठड़ी मारवाड़

text: [[श्रेणी:नागौर जिले के गा�</ref> https://web.archive.org/web/20190413121513/http://meetharischool.blogspot.com/></ref>


title: मीठड़ी मारवाड़

text: [[चित्र:राजकीय सामुदायिक स्वास्थ्य केन्द्र मीठड़ी मारवाड़.jpg|thumb| १९५१ में स्थापित "राष्ट्रीय औषधालय" जो वर्तमान में (२०१३) में राजकीय सामुदायिक स्वास्थ्य केन्द्र के रूप में क्रमोन्नत हो चुका है।]]


title: मीठड़ी मारवाड़

text: [[चित्र:Photo0662 परप.jpg|thumb|भारत निर्माण राजीव गाँधी सेवा केन्द्र ग्राम पंचायत - मीठड़ी मारवाड़]]


title: मीठड़ी मारवाड़

text: राजस्थान राज्य की जनता एवम सरकार के मध्य सम्बन्धों को समीपता परदान करनें तथा राजकीय कामों में पारदर्शिता लानें के उदे्दश्य के साथ राज्य के मुख्यमंत्री श्रीमान् [[अशोक गहलोत]] नें [[जोधपुर]] में राजीव गांधी भारत निर्माण सेवा केन्द्र की आधारशिला रख कर [[भारत निर्माण योजना]] को साकार किया। मुख्यमंत्री नें ५ अगस्त २०१२ रविवार को प्रात: [[जोधपुर]] जिला कलेक्ट्रेट परिसर में राजीव गांधी भारत निर्माण सेवा केन्द्र की आधारशिला रखी और शिलान्यास कर एक महत्ती योजना का श्री गणेश किया। यह योजना भारत निर्माण के लिए शहरी व ग्रामीण क्षेत्रों में एक समान सुविधाएं उपलब्ध कराने के लिए राज्य सरकार की इस प्रतिबद्धता को दर्शाती है। सरकार के कार्यक्रमों व योजनाओं के प्रति लोगों को जागरूक करने तथा आम आदमी को लाभ पहुँचानें के लिए यह योजना एक कारगर उपागम सिद्ध हो सकती है। यह योजना जनप्रतिनिधि, अधिकारी वर्ग के साथ आम आदमी तीनों मिलकर समन्वय तथा सामंजस्य बनाकर कार्य करें, के मूल मंत्र पर आधारित है। योजना से राज्य में अब गांव-गांव और ढाणी-ढाणी के व्यक्तियों को भी सूचना प्रौद्योगिकी एवं संचार के साधन और शहरों के समान सुविधाएं उपलब्ध होने लगी है। यह अधिनियम देश में प्रथम बार राजस्थान में लागू किया गया है जिसके तहत आम जनता को उसके निवास स्थान के नजदीक सुनवाई का अवसर प्रदान करने की व्यवस्था की गई है। जनता के समय पर कार्य हों, अधिकारी व कर्मचारी अपने कार्यों में पारदर्शिता बनाए रखें। इसी योजना के तहत मीठड़ी गाँव में भारत निर्माण राजीव गाँधी सेवा केन्द्र का निर्माण राजकीय सीनियर सैकण्डरी विध्यालय के सामनें, डीडवाना रोड़ के पश्चिमी पार्श्व में हुआ। नव निर्मित भवन में कार्यालय (चैम्बर), प्रतीक्षा कक्ष एवं निजी सहायक का कमरा, बड़ा प्रतीक्षा हॉल, एकल खिड़की, सुगम एवं शिकायत कक्ष तथा सामान्य शौचालय की सुविधाएँ है। केन्द्र को बहु उपयोगी तथा बहु उद्देशीय स्वरूप देनें के लिए ऑन लाईन व्यवस्था हेतु ब्रॉड बैण्ड इन्टरनेट से जोड़ा गया है तथा एक कम्प्यूटर ऑपरेटर को नियुक्त किया गया है। इस केन्द्र का उदघाटन कृषि मंत्री जो स्थानीय विधायक भी है श्रीमान् [[हरजी राम बुरड़क]] के कर कमलों से हुआ।


title: मीठड़ी मारवाड़

text: मीठड़ी की पूर्व दिशा में सदर बाजार से लगभग १५ किमी की दूरी सार्वजनिक गौचर भूमि का ५०० बीघा क्षेत्र है। इस गौचर क्षेत्र की स्थापना [[हैदराबाद]] दक्षिण प्रवासी मानावत जिन्हें श्री बद्री नारायण जी की संतति होनें के कारण बद्रुका उपाख्य नाम से जाना जा था के वंशज युग पुरूष राजा साहिब बंकट लाल बद्रुका के नेतृत्तव में सम्पन्न हुई थी। अब ग्राम की आवासीय बस्तियाँ यहाँ तक पहुँच गई है जिसे समग्र रूप से इन्दिरा कॉलोनी के नाम से जाना जाता है। गौचर भूमि के प्रारम्भ में ही राजकीय पटवारी पशु चिकित्सालय का भवन तथा विशाल परिसर स्थित है। आस पास के १५ से २० गाँवों के लिए पशुओं की चिकित्सा का एक मात्र अस्पताल है। वर्तमान वित्त वर्ष २०१२ - १३ में राज्य सरकार नें पशुओं के लिए निशुल्क दवाईयाँ प्रदान करनें की योजना नें इस अस्पताल को बहु उद्देश्यीय बना दिया है।


title: मीठड़ी मारवाड़

text: ग्राम बैंकिग सुविधा की दृष्टि से ज्यादा लाभान्वित नहीं है। यध्यपि ग्राम में १० से अधिक केन्द्र एवं राज्य सरकार के उपक्रम है साथ ही आस पास के लगभग १५ - १६ गाँव भी प्राथमिक सुविधाओं के लिए इसी ग्राम पर निर्भर है। साथ ही कम से कम २५० पेंशनर्स जिनमें अधिकाँश रिटायर्ड सैनिक हैं यहाँ रहते हैं परनतु अभी तक कोई राष्ट्रीयकृत बैंक की शाखा प्रारम्भ न होना विचारणीय तथ्य है। क्षेत्रीय स्तर पर कार्य करनें वाली एक बैंक जयपुर थार ग्रामीण बैंक की शाखा अवश्य १९८४ से यहाँ कार्यरत है परन्तु इस बैंक का कार्य क्षेत्र सीमित है। ग्राम में एक [[सहकारी बैंक]] भी है परन्तु उसका कार्यक्षेत्र ग्राम में सहकारी स्तर तक ही है। ग्राम में किसी राष्ट्रीयकृत बैंक की शाखा की स्थापना होना प्राथमिक आवश्यकताओं में से एक है। [[एक्सिस बैंक]] का एटीएम भी हैं। ग्राम जन वर्तमान में बैंकिग सुविधा के लिए डीडवाना, लाडनूं, गनेड़ी अथवा सुजानगढ़ जाते हैं। वर्तमान वित्तीय वर्ष के प्रारम्भ के साथ ही इस बैंक का नाम परिवर्तित हो गया है, अब इसे मरूधरा ग्रामीण बैंक के नाम से जाना जाएगा।


title: सर सुन्दरलाल अस्पताल

text: सर सुन्दरलाल अस्पताल बनारस हिन्दू विश्वविद्यालय के चिकित्सा विज्ञान संस्थान से सम्बद्ध एक पाठन अस्पताल (teaching hospital) है।


title: सर सुन्दरलाल अस्पताल

text: सर सुन्दरलाल अस्पताल की स्थापना सन १९२६ में हुई थी और इसका नामकरण वीएचयू के प्रथम उपकुलप्ति सर सुन्दर लाल के नाम पर किया गया। शुरू में इसमें ९६ विस्तर थे जो अब बढ़कर ९२७ हो गए हैं। (2011.)


title: सुमित

text: सुमित और सुमीत यह पुल्लिंग नाम दिया गया है,और यह हिंदी भाषा से उत्पन्न हुआ है, इसका अथवा है "अच्छा दोस्त" या "अच्छी तरह से प्रसन्न".


title: धूलिवंदन

text: धूलिवंदन अर्थात् धूल की वंदना। ऱाख को भी धूल कहते हैं। होलिका की आग से बनी राख को माथे से लगाने की बाद ही होली खेलना प्रारंभ किया जाता है। अतः इस पर्व को धूलि वंदन कहते हैं।


title: आइसलैण्डिक भाषा

text: आइसलैंडिक आइसलैंड की भाषा है, जिसका संबंध उत्तर जर्मनिक भाषा से है। इसके निकटतम संबंधी फरोसे और कुछ नॉर्वेजियन बोलियां जैसे तेलेमार्क बोली और सोग्नामल हैं। बहुत से पश्चिम यूरोपीय भाषाओं में स्वर परिवर्तन स्तर को कम कर दिया है, विशेष रूप में संज्ञाविभक्ति के संबंध में, लेकिन आइसलैंडिक भाषा ने लैटिन या ज्यादा निकट रूप से पुरानी नार्वेजियन और पुरानी अंग्रेज़ी, की तरह व्याकरण संबंधी एकरूपता बनाकर रखी है।


title: आइसलैण्डिक भाषा

text: ईसा की ८वीं शताब्दी के आसपास प्राचीन स्कैंडेनेवियन भाषा की उत्तरी शाखा दो उपशाखाओं- पूर्वी उपशाखा एवं पश्चिमी उपशाखा-में विभाजित हो गई। इस पूर्वी उपशाखा से आइसलैंडिक एवं नार्वियन भाषाएँ विकसित हुई। आँरभ में आइसलैंडिक एवं नार्वियन भाषाओं में कोई भिन्नता नहीं थी। नवीं शताब्दी के आसपास नार्वे के निवासियों ने जाकर आइसलैंड को बसाया। प्राकृतिक परिस्थितियों के कारण आइसलैंड के निवासियों का नार्वे निवासियों से इतना दृढ़ संबंध नहीं रहा। फलस्वरूप आइसलैंड की भाषा स्वतंत्र रूप से विकसित हो गई।


title: आइसलैण्डिक भाषा

text: साहित्यिक समृद्धि की दृष्टि से आइसलैंडिक भाषा का विशेष महत्व है। विशेषकर १२वीं से १४वीं शताब्दी तक का समय इस भाषा के साहित्य की उन्नति का काल है। उनके वीरकाव्यों (जिन्हें ऍद्द /Edda कहा जाता है) का विश्वसाहित्य में महत्वपूर्ण स्थान है।


title: शेन्ज़ेन

text: शेन्ज़ेन (चीनी: 深圳; मंदारिन उच्चारण: "शिंचेन"), चीनी जनवादी गणराज्य का एक प्रमुख उप-प्रांतीय शहर और विशेष आर्थिक क्षेत्रों में से एक है। यह शहर पर्ल नदी के मुहाने के पूर्वी तट पर दक्षिणी प्रांत ग्वांगडोंग के मध्य तट पर स्थित है, जो दक्षिण में हांगकांग की सीमा पर स्थित है। 2020 तक 1.756 करोड की आबादी के साथ, शेन्ज़ेन चीन का पांचवां सबसे अधिक आबादी वाला शहर है। शेन्ज़ेन प्रौद्योगिकी, अनुसंधान, विनिर्माण, वित्त और परिवहन के क्षेत्र में एक वैश्विक केंद्र है, और शेन्ज़ेन का बंदरगाह दुनिया का चौथा सबसे व्यस्त कंटेनर बंदरगाह है।


title: शेन्ज़ेन

text: शेन्ज़ेन मोटे तौर शाही काल से स्थापित बाओआन काउंटी की प्रशासनिक सीमाओं का अनुसरण करता है। बाओआन काउंटी के दक्षिणी हिस्से को अफीम युद्धों के बाद अंग्रेजों ने जब्त कर लिया था और यह हांगकांग बन गया था, जबकि शेन्ज़ेन गांव इसकी सीमा पर स्थित था। गुआंगचो और ज़्योलोंग के बीच चीन मुख्य भूमि के अंतिम स्टेशन के पूरा होने के बाद, शेन्ज़ेन की अर्थव्यवस्था बडी तेजी से बढ़ी और 1979 के आते आते यह एक प्रमुख व्यापार केन्द्र बन गया, और अगले दशक में इसके फैलाव बाओन काउंटी तक हो गया।


title: शेन्ज़ेन

text: 1980 के दशक की शुरुआत में, देंग शियाओपिंग द्वारा शुरू किए गए आर्थिक सुधारों के परिणामस्वरूप यह शहर चीन का पहला विशेष आर्थिक क्षेत्र बन गया, क्योंकि हांगकांग से निकटता के कारण यह विदेशी निवेश और अवसरों की तलाश में प्रवासियों को आकर्षित करता था। तीस वर्षों में, शहर की अर्थव्यवस्था और जनसंख्या में उछाल आया और तब से यह प्रौद्योगिकी, अंतर्राष्ट्रीय व्यापार और वित्त के केंद्र के रूप में उभरा है; यहाँ शेन्ज़ेन स्टॉक एक्सचेंज स्थित है, जो बाजार पूंजीकरण और गुआंग्डोंग मुक्त-व्यापार क्षेत्र द्वारा दुनिया के सबसे बड़े स्टॉक एक्सचेंजों में से एक है। 2020 तक, वैश्वीकरण और विश्व शहरों के अनुसंधान नेटवर्क द्वारा शेन्ज़ेन को अल्फा- (वैश्विक प्रथम-स्तरीय) शहर के रूप में स्थान दिया गया है और दुनिया में 8 वां सबसे अधिक प्रतिस्पर्धी और सबसे बड़ा वित्तीय केंद्र होने के रूप में स्थान दिया गया है। सांकेतिक सकल घरेलू उत्पाद ने गुआंगचो और हांगकांग जैसे पड़ोसी शहरों को पीछे छोड़ दिया है और अब यह दुनिया की सबसे बड़ी अर्थव्यवस्था वाले शीर्ष दस शहरों में से एक है। अरबपतियों की संख्या के अनुसार शेन्ज़ेन दुनिया का पाँचवां सबसे बडा शहर है, दुनिया के किसी भी शहर के गगनचुंबी इमारतों की दूसरी सबसे बड़ी संख्या, दुनिया के किसी भी शहर का 32 वां सबसे बड़ा वैज्ञानिक अनुसंधान उत्पादन, और कई उल्लेखनीय शैक्षणिक संस्थान, जैसे शेन्ज़ेन विश्वविद्यालय और दक्षिणी विज्ञान और प्रौद्योगिकी विश्वविद्यालय भी यहाँ स्थित हैं।


title: शेन्ज़ेन

text: शहर एक प्रमुख वैश्विक प्रौद्योगिकी केंद्र होने के कारण, मीडिया शेन्ज़ेन को चीन की सिलिकॉन वैली कह कर बुलाता है। शहर की उद्यमशीलता, नवोन्मेषी और प्रतिस्पर्धी-आधारित संस्कृति के परिणामस्वरूप शहर कई छोटे-छोटे निर्माताओं या सॉफ्टवेयर कंपनियों का घर बन गया है। इनमें से कई फर्म फोन निर्माता वाहवे, होल्डिंग कंपनी टेनसेंट और ड्रोन-निर्माता डीजेआई जैसे बड़े प्रौद्योगिकी निगम बन गए। एक महत्वपूर्ण अंतरराष्ट्रीय शहर के रूप में, शेन्ज़ेन हर साल कई राष्ट्रीय और अंतरराष्ट्रीय कार्यक्रमों की मेजबानी करता है, जैसे 2011 ग्रीष्मकालीन विश्वविद्यालय और चीन अंतर्राष्ट्रीय उच्च तकनीक उपलब्धि मेला। शेन्ज़ेन की तीव्र सफलता के परिणामस्वरूप चीनी सरकार ने शेन्ज़ेन को चीन और दुनिया के अन्य शहरों के अनुसरण के लिए एक मॉडल शहर में बदल दिया है।


title: शिकारी-हन्स भुजा

text: शिकारी-हन्स भुजा हमारी गैलेक्सी (आकाशगंगा) की एक सर्पिल (स्पाइरल) भुजा है। यह लगभग ३,५०० प्रकाश वर्ष चौड़ी और १०,००० प्रकाश वर्ष लम्बी है, लेकिन आकाशगंगा के महान आकार के हिसाब से एक छोटी बाज़ू समझी जाती है। पृथ्वी, हमारा सूरज और हमारा पूरा सौर मंडल इसमें स्थित है, इसलिए इस भुजा को "स्थानीय भुजा" (अंग्रेज़ी में "लोकल आर्म") भी कहा जाता है। कभी-कभी इसे "शिकारी शाख" (ओरायन स्पर) भी कहते हैं।


title: शिकारी-हन्स भुजा

text: इस बाज़ू का औपचारिक नाम शिकारी-हन्स भुजा इसलिए पड़ा क्योंकि आसमान में देखने पर इसके तारे अधिकतर शिकारी तारामंडल और हंस तारामंडल के क्षेत्रों में नज़र आते हैं। शिकारी-हंस भुजा आकाशगंगा की दो अन्य बाज़ुओं के बीच स्थित है: कराइना-धनु भुजा (Carina–Sagittarius Arm, कराइना-सैजीटेरियस आर्म) और ययाति भुजा (पर्सियस आर्म, Perseus Arm)। हमारा सौर मंडल शिकारी-हंस भुजा के बीच में है और क्षीरमार्ग के केंद्र से लगभग २६,००० प्रकाश वर्ष की दूरी पर है।


title: शिकारी-हन्स भुजा

text: अंग्रेज़ी में "शिकारी-हंस भुजा" को "ओरायन-सिग्नस आर्म" (Orion-Cygnus Arm) या "ओरायन स्पर" (Orion Spur) कहा जाता है। "ओरायन" लातिनी भाषा में "शिकारी" और "सिग्नस" उस भाषा में "हंस" के लिए शब्द हैं।


title: स्वारोवस्की

text: स्वारोवस्की (Swarovski) ({2/{3/}) वाटेंस, ऑस्ट्रिया की स्वारोवस्की एजी (AG) द्वारा उत्पादित विधिवत-तरांशे गए क्रिस्टल और सम्बंधित विलासिता उत्पादों की एक श्रृंखला का ब्रांड नाम है।


title: स्वारोवस्की

text: डैनियल स्वारोव्स्की (24 अक्टूबर 1862 - 23 जनवरी 1956)) उत्तरी बोहेमिया (अब चेक गणराज्य) में पैदा हुए थे। उनके पिता एक कांच काटने वाले थे जो एक छोटी कांच फैक्ट्री के मालिक थे। युवा डेनियल ने यहीं पर प्रशिक्षुता की और कांच काटने की कला में कुशल बने. 1892 में उन्होंने एक बिजली से चलने वाली मशीन पेटेंट कराई जिसने क्रिस्टल कांच उत्पादन में मदद की.


title: स्वारोवस्की

text: 1895 में, स्वारोवस्की के फाइनेंसर आर्मंड कोस्मैन और फ्रांज वेइस ने स्वारोवस्की कंपनी की स्थापना की, यह मूल रूप में ए. कोस्मैन, डैनियल स्वारोवस्की एंड कंपनी के नाम से जानी जाती थी, जिसे बाद में छोटा करके के.एस. एंड कम्पनी कर दिया गया. कंपनी ने वाटेंस, टायरॉल (ऑस्ट्रिया) में क्रिस्टल काटने के एक कारखाने की स्थापना की, ताकि तीव्र-ऊर्जा घिसाई प्रक्रियाओं के लिए स्थानीय पनबिजली का लाभ उठाया जा सके जिसे डैनियल स्वारोवस्की ने पेटेंट कराया था।


title: स्वारोवस्की

text: स्वारोवस्की क्रिस्टल श्रंखला में क्रिस्टल कांच की मूर्तिकला और लघुचित्र, गहने और फैशन, घर सजावट के सामान और झूमर शामिल हैं।


title: स्वारोवस्की

text: सभी मूर्तियां एक प्रतीक चिन्ह के साथ चिह्नित हैं। मूल स्वारोवस्की प्रतीक चिन्ह एडेलवेइस का एक फूल था, जिसे "एस.ए.एल." प्रतीक चिन्ह से बदला गया और अंततः 1988 में वर्तमान में प्रचलित हंस प्रतीक चिन्ह से बदल दिया गया. हंस प्रतीक चिन्ह को धीरे-धीरे सिर्फ स्वारोवस्की नाम के पक्ष में बाहर किया जा रहा है।


title: स्वारोवस्की

text: क्रिस्टल कांच का एक ऐसा टुकड़े को बनाने के लिए, जो प्रकाश को सीधे रास्ते से फेर एक इंद्रधनुष स्पेक्ट्रम में परिवर्तित कर दे, स्वारोवस्की अपने उत्पादों में से कुछ पर विशेष धातु रासायनिक पदार्थ का लेपन करता है। औरोरा बोरेलिस, या "एबी" (AB), सबसे अधिक लोकप्रिय कोटिंग्स में से एक है और यह सतह पर एक इन्द्रधनुषी उपस्थिति देता है। कंपनी द्वारा नामित अन्य कोटिंग्स हैं, क्रिस्टल पारेषण, ज्वालामुखी, ओरम और और डोराडो. कोटिंग्स को वस्तु के केवल एक भाग पर लगाया जा सकता है; दूसरों को दो बार लेपित करते हैं और इस तरह इन्हें ऐबी 2X, डोराडो 2X आदि नामों से निर्दिष्ट किया जाता है।


title: स्वारोवस्की

text: 2004 में स्वारोवस्की ने क्सिलियन जारी किया, एक कॉपीराइट-युक्त काट जिसे गुलाब (चपटी पीठ वाले टुकड़ों) और चैटोंस (हीरे की काट) की चमक को बढ़ाने के लिए डिजाइन किया गया था।


title: स्वारोवस्की

text: स्वारोवस्की समूह में टाएरोलिट (घर्षण और काटने के उपकरणों); स्वेरफ्लेक्स (प्रतिबिम्ब और चमकदार सड़क चिह्नों); सिग्निटी (कृत्रिम और प्राकृतिक रत्नों); स्वारोवस्की ऑप्टिक (प्रकाश-सम्बन्धी यंत्रों जैसे कि दूरबीन और राइफल लक्ष्य के निर्माता) शामिल हैं।


title: स्वारोवस्की

text: कंपनी अपने मूल स्थान वाटेंस में (इन्सब्रक, टायरॉल, ऑस्ट्रिया के निकट) क्रिस्टल विषय-वस्तु पर आधारित एक आतंरिक विषय-वस्तु पार्क, "स्वारोवस्की क्रिस्टलवेल्टेन" (क्रिस्टल के संसार) चलाती है। क्रिस्टल वर्ल्ड सेंटर के बाहर एक घास से ढंका सिर है जिसका मुंह एक फव्वारा है। घास से ढके क्रिस्टल के संसार में क्रिस्टल से संबंधित, या प्रेरित प्रदर्शनियां होती हैं - लेकिन इनमें ये स्पष्टीकरण शामिल नहीं हैं कि कैसे प्रसिद्ध डिजाइन तैयार, उत्पादित या परिष्कृत किये जाते हैं।


title: स्वारोवस्की

text: •सेदर अमीरात ने अपने उपभोक्ताओं को स्वारोवस्की क्रिस्टल तत्वों के साथ बनाये गए पर्दे उपलब्ध कराने के लिए स्वारोवस्की के साथ भागीदारी की है।


title: स्वारोवस्की

text: 2007 में स्वारोवस्की ने "सक्रिय-क्रिस्टल" उपभोक्ता बिजली उत्पादों की श्रंखला के उत्पादन के लिए बिजली उत्पादों की विशाल कम्पनी फिलिप्स के साथ साझेदारी का गठन किया। इसमें छह यूएसबी मेमोरी चाभियां और चार कान के हेडफ़ोन और 2008 इस ब्रांड में शामिल हुए ब्लूटूथ वायरलेस इअरपीस और ये सभी किसी प्रकार के स्वारोवस्की क्रिस्टल से सजे थे शामिल हैं।


title: स्वारोवस्की

text: 2010 में आल्नो इंक (Alno इंक) ने अपने "रचना" क्रिस्टल कलेक्शन के लिए स्वारोवस्की तत्व क्रिस्टल से सजे कुंडे और दस्ते बनाए.


title: स्वारोवस्की

text: स्वारोवस्की मूर्तियों संग्रहणीय हैं और एक अनूठा चूहा सबसे पहले बनी मूर्ति है। इस चूहे का एक छोटा संस्करण "प्रतिकृति चूहा" नाम से अभी भी उपलब्ध है। कंपनी गुबरैला से लेकर सीमित संस्करण डिज्नी (Disney) जैसे विभिन्न प्रकार के संग्रहणीय उत्पादित करती है।


title: स्वारोवस्की

text: 2009 में रॉयल कनाडा टकसाल द्वारा जारी किए गए कुछ चांदी के सिक्कों में क्रिसटलीकृत-स्वारोव्स्की तत्व क्रिस्टल शामिल थे।


title: स्वारोवस्की

text: 2004 में, स्वारोवस्की ने वह सितारा बनाया जो कि लगातार पांच वर्षों में से पहले वर्ष न्यूयॉर्क शहर के रॉकफेलर केंद्र के क्रिसमस ट्री के सबसे ऊपर लगा था।


title: स्वारोवस्की

text: स्वारोवस्की "द फेंटम ऑफ द ओपेरा" का प्रायोजक था, जिसमें झूमर का "खड़ा मॉडल" स्वारोवस्की क्रिस्टलों से सजा था। फिल्म में बाद में एक स्वारोवस्की दुकान की खिड़की दिखाई देती है। हालांकि, एडेलवेइस फूल के बजाय, जो कि उस समयकाल में होना चाहिए था जिस पर यह फिल्म बनी है, वर्तमान हंस प्रतीक चिन्ह का इस्तेमाल किया गया था।


title: कहानीकारी

text: कहानीकारी (storytelling) कहानियाँ बनाने व सुनाने की समाजिक व सांस्कृतिक क्रिया होती है। हर संस्कृति की अपनी कहानियाँ होती हैं, जिन्हें मनोरंजन, शिक्षा, संस्कृति के संरक्षण और नैतिक सिद्धांतों के प्रसार के लिये सुनाया जाता है। कहानियों और कहानिकारी में कथानक, पात्रों, घटनाओं और दृष्टिकोणों को बुनकर प्रस्तुत करा जाता है।


title: डिस्क एन्क्रिप्शन

text: डिस्क एनक्रिप्शन एक ऐसी तकनीक है जो जानकारी को अपठनीय कोड में परिवर्तित करके सुरक्षित रखती है जिसे अनधिकृत लोगों द्वारा आसानी से डिक्रिप्ट नहीं किया जा सकता है। डिस्क एन्क्रिप्शन का उपयोग करता डिस्क एन्क्रिप्शन सॉफ्टवेयर या हार्डवेयर को एन्क्रिप्ट हर बिट है कि एक पर चला जाता है डेटा की डिस्क या डिस्क मात्रा । इसका उपयोग डेटा भंडारण में अनधिकृत पहुंच को रोकने के लिए किया जाता है।


title: डिस्क एन्क्रिप्शन

text: "पूर्ण डिस्क एन्क्रिप्शन (ऍफ़ दी इ )" या "पूरे डिस्क एन्क्रिप्शन को" दर्शाते हैं कि डिस्क पर सब कुछ एन्क्रिप्ट किया गया है, लेकिन मास्टर बूट रिकॉर्ड (एमबीआर), या बूट करने योग्य डिस्क के समान क्षेत्र, कोड के साथ जो ऑपरेटिंग सिस्टम लोडिंग अनुक्रम शुरू करता है, एन्क्रिप्टेड नहीं है। कुछ हार्डवेयर-आधारित पूर्ण डिस्क एन्क्रिप्शन सिस्टम एमबीआर सहित पूरे बूट डिस्क को सही मायने में एन्क्रिप्ट कर सकते हैं।


title: डिस्क एन्क्रिप्शन

text: पारदर्शी एन्क्रिप्शन, जिसे रियल-टाइम एन्क्रिप्शन और ऑन-द-फ्लाई एन्क्रिप्शन (औ टी एफ इ ) के रूप में भी जाना जाता है, यह एक विधि है जिसका उपयोग कुछ एन्क्रिप्शन एन्क्रिप्शन सॉफ़्टवेयर द्वारा किया जाता है। "पारदर्शी" इस तथ्य को संदर्भित करता है कि डेटा स्वचालित रूप से एन्क्रिप्ट या डिक्रिप्ट किया जाता है क्योंकि यह लोड या सहेजा जाता है।


title: डिस्क एन्क्रिप्शन

text: पारदर्शी एन्क्रिप्शन के साथ, कुंजी प्रदान किए जाने के तुरंत बाद फाइलें सुलभ होती हैं, और संपूर्ण वॉल्यूम आमतौर पर माउंट किया जाता है जैसे कि यह एक भौतिक ड्राइव हो , फाइलों को किसी भी अनएन्क्रिप्टेड के रूप में सुलभ बनाता है। एन्क्रिप्टेड वॉल्यूम पर संग्रहीत कोई डेटा सही पासवर्ड / कीफाइल या सही एन्क्रिप्शन कुंजी का उपयोग किए बिना पढ़ा (डिक्रिप्ट) नहीं किया जा सकता है। वॉल्यूम के भीतर संपूर्ण फ़ाइल सिस्टम एन्क्रिप्ट किया गया है (फ़ाइल नाम, फ़ोल्डर नाम, फ़ाइल सामग्री और अन्य मेटा-डेटा सहित )।


title: डिस्क एन्क्रिप्शन

text: अंत उपयोगकर्ता के लिए पारदर्शी होने के लिए, पारदर्शी एन्क्रिप्शन को आमतौर पर एन्क्रिप्शन प्रक्रिया को सक्षम करने के लिए डिवाइस ड्राइवरों के उपयोग की आवश्यकता होती है। हालांकि ऐसे ड्राइवरों को स्थापित करने के लिए सामान्य रूप से व्यवस्थापक एक्सेस अधिकारों की आवश्यकता होती है, एन्क्रिप्टेड वॉल्यूम आमतौर पर इन अधिकारों के बिना सामान्य उपयोगकर्ताओं द्वारा उपयोग किया जा सकता है।


title: डिस्क एन्क्रिप्शन

text: सामान्य तौर पर, प्रत्येक विधि जिसमें डेटा को लिखने पर मूल रूप से एन्क्रिप्ट किया जाता है और रीड पर डिक्रिप्ट किया जाता है, ऐसे में उपयोगकर्ता और / या एप्लिकेशन सॉफ़्टवेयर प्रक्रिया से अनजान रहता है, पारदर्शी एन्क्रिप्शन कहला सकता है।


title: डिस्क एन्क्रिप्शन

text: डिस्क एन्क्रिप्शन सभी स्थितियों में फ़ाइल एन्क्रिप्शन की जगह नहीं लेता है। डिस्क एन्क्रिप्शन कभी-कभी अधिक सुरक्षित कार्यान्वयन प्रदान करने के इरादे से फाइलसिस्टम-स्तर एन्क्रिप्शन के साथ संयोजन में उपयोग किया जाता है। चूंकि डिस्क एन्क्रिप्शन आमतौर पर पूरे ड्राइव को एन्क्रिप्ट करने के लिए एक ही कुंजी का उपयोग करता है, सिस्टम के चलने पर सभी डेटा डिक्रिप्टेबल होते हैं। हालाँकि, कुछ डिस्क एन्क्रिप्शन समाधान विभिन्न संस्करणों को एन्क्रिप्ट करने के लिए कई कुंजियों का उपयोग करते हैं। यदि कोई हमलावर रन-टाइम में कंप्यूटर तक पहुँच प्राप्त करता है, तो हमलावर के पास सभी फ़ाइलों तक पहुँच होती है। पारंपरिक फ़ाइल और फ़ोल्डर एन्क्रिप्शन इसके बजाय डिस्क के विभिन्न भागों के लिए अलग-अलग कुंजी की अनुमति देता है। इस प्रकार एक हमलावर अभी भी एन्क्रिप्टेड फ़ाइलों और फ़ोल्डरों से जानकारी नहीं निकाल सकता है।


title: डिस्क एन्क्रिप्शन

text: डिस्क एन्क्रिप्शन के विपरीत, फ़ाइल सिस्टम-स्तर एन्क्रिप्शन आमतौर पर फ़ाइल सिस्टम मेटाडेटा को एन्क्रिप्ट नहीं करता है, जैसे कि निर्देशिका संरचना, फ़ाइल नाम, संशोधन टाइमस्टैम्प या आकार।


title: डिस्क एन्क्रिप्शन

text: ट्रस्टेड प्लेटफ़ॉर्म मॉड्यूल (टीपीएम) एक सुरक्षित क्रिप्टोप्रोसेसर है जो मदरबोर्ड में एम्बेडेड है जिसका उपयोग हार्डवेयर डिवाइस को प्रमाणित करने के लिए किया जा सकता है। चूंकि प्रत्येक टीपीएम चिप एक विशेष उपकरण के लिए अद्वितीय है, इसलिए यह प्लेटफ़ॉर्म प्रमाणीकरण करने में सक्षम है। यह सत्यापित करने के लिए इस्तेमाल किया जा सकता है कि एक्सेस की मांग करने वाला सिस्टम अपेक्षित सिस्टम है।


title: डिस्क एन्क्रिप्शन

text: टीपीएम के लिए सीमित संख्या में डिस्क एन्क्रिप्शन समाधान का समर्थन है। ये कार्यान्वयन टीपीएम का उपयोग करके डिक्रिप्शन कुंजी को लपेट सकते हैं, इस प्रकार हार्ड डिस्क ड्राइव (एचडीडी) को किसी विशेष डिवाइस से बांध सकते हैं। यदि एचडीडी को उस विशेष उपकरण से निकाल कर दूसरे में रखा जाता है, तो डिक्रिप्शन प्रक्रिया विफल हो जाएगी। डिक्रिप्शन पासवर्ड या टोकन से रिकवरी संभव है।


title: डिस्क एन्क्रिप्शन

text: हालांकि इसका यह फायदा है कि डिस्क को डिवाइस से हटाया नहीं जा सकता है, यह एन्क्रिप्शन में विफलता का एक बिंदु बना सकता है। उदाहरण के लिए, अगर टीपीएम या मदरबोर्ड के साथ कुछ होता है, तो उपयोगकर्ता हार्ड ड्राइव को दूसरे कंप्यूटर से कनेक्ट करके डेटा तक नहीं पहुंच पाएगा, जब तक कि उस उपयोगकर्ता के पास एक अलग पुनर्प्राप्ति कुंजी न हो।


title: डिस्क एन्क्रिप्शन

text: बाजार में कई उपकरण उपलब्ध हैं जो डिस्क एन्क्रिप्शन की अनुमति देते हैं। हालांकि, वे सुविधाओं और सुरक्षा में बहुत भिन्न होते हैं। उन्हें तीन मुख्य श्रेणियों में विभाजित किया गया है: सॉफ्टवेयर -आधारित, हार्डवेयर आधारित स्टोरेज डिवाइस और हार्डवेयर-आधारित कहीं और (जैसे सीपीयू या होस्ट बस एडॉप्टर )। स्टोरेज डिवाइस के भीतर हार्डवेयर-आधारित फुल डिस्क एन्क्रिप्शन को सेल्फ-एनक्रिप्टिंग ड्राइव कहा जाता है और प्रदर्शन पर इसका कोई प्रभाव नहीं पड़ता है। इसके अलावा, मीडिया-एन्क्रिप्शन कुंजी कभी भी डिवाइस को नहीं छोड़ती है और इसलिए ऑपरेटिंग सिस्टम के किसी भी वायरस के लिए उपलब्ध नहीं है।


title: सोंक्रान

text: सोंक्रान शब्द संस्कृत के संक्रांति शब्द से प्राप्त होता है (विशेष तौर पर, मेष संक्रांति से) और यह थाईलैंड, लाओस, कंबोडिया, म्यांमार, श्रीलंका, पूर्वोत्तर भारत के कुछ हिस्सों, वियतनाम के भागों और चीन के कुछ हिस्सों में मनाए जाने वाले पारंपरिक नए साल के पर्व को संदर्भित करता है। यह तब शुरू होता है जब सूर्य मेष राशि के नक्षत्र को पार करता है, जो कि राशि चक्र में पहला ज्योतिषीय संकेत होता है। यह दक्षिण एशिया के अधिकांश हिस्सों में समान हिंदू कैलेंडर- आधारित नए साल के त्योहारों से संबंधित है जिन्हें सामूहिक रूप से "मेष संक्रांति" के रूप में जाना जाता है।


title: रिसेट बटन

text: इलेक्ट्रॉनिक्स और प्रौद्योगिकी में, रीसेट बटन (reset button) उस बटन का नाम है जो किसी युक्ति या प्रणाली को रीसेट (reset) कर सकता है, अर्थात उस युक्ति को पुनः बिलकुल आरम्भिक अवस्था से चालू कर सकता है। वीडियो गेम कंसोल पर, रीसेट बटन गेम को पुनरारम्भ करता है, खिलाड़ी की बिना सहेजे प्रगति को खो देता है। व्यक्तिगत कंप्यूटरों पर, रीसेट बटन मेमोरी को साफ करता है और मशीन को जबरन रिबूट करता है। सर्किट रीसेट करने के लिए रीसेट बटन पाए जाते हैं। यह बटन डेटा के भर्ष्ट होने का कारण बन सकता है इसलिए यह बटन अक्सर कई मशीनों पर मौजूद नहीं होता। आमतौर पर, कंप्यूटर और अन्य इलेक्ट्रॉनिक उपकरणों में, यह एक छोटे से बटन के रूप में मौजूद होता है, और इसका आकार ऐसा होता है कि गलती से यह न दब जाय।


title: जवानी दीवानी

text: जवानी दीवानी 1972 में बनी हिन्दी भाषा की हास्य प्रेमकहानी फ़िल्म है। यह नरेन्द्र बेदी द्वारा निर्देशित की गई और इसमें रणधीर कपूर, जया भादुरी, बलराज साहनी और निरूपा रॉय मुख्य किरदारों में हैं। यह कादर ख़ान की संवाद लेखक के रूप में पहली फ़िल्म भी थी। इसे मुख्य तौर पर आर॰ डी॰ बर्मन द्वारा संगीतबद्ध किये गए गीतों के लिये याद किया जाता है, विशेषकर "जानेजाँ ढूंढता फिर रहा", "ये जवानी है दीवानी", "सामने ये कौन आया" और "नहीं नहीं अभी नहीं"।


title: जवानी दीवानी

text: मधु (निरूपा रॉय) को अपने ठाकुर भाई (इफ़्तेख़ार) के एक कर्मचारी के बेटे रवि आनंद (बलराज साहनी) से प्यार हो जाता है। जब उनकी शादी होती है, तो ठाकुर उनके साथ सभी संबंध तोड़ लेता है। वह रवि के घर में चली जाती है, जहां वे उसके छोटे भाई विजय (रणधीर कपूर) के साथ रहते हैं।


title: जवानी दीवानी

text: सालों बाद, वह एक बेटे को जन्म देती है, और अपने भाई के साथ रिश्ते सुधारने का प्रयास करती है, लेकिन कोई फायदा नहीं होता। इसके बाद, विजय, स्कूल में एक लड़की, नीता (जया भादुरी) से मिलता है, जिसमें माता-पिता की सामान्य समस्याएँ होती हैं। वह ठाकुर की बेटी निकलती है, और उसकी शादी बैनी सिन्हा (नरेन्द्र नाथ) से करने का उसके पिता ने वादा किया हुआ है।


title: बीरेंद्र सिंह धनोआ

text: एयर चीफ मार्शल बीरेंद्र सिंह धनोआ, पीवीएसएम, एवीएसएम, वाईएसएम, वीएम, एडीसी भारतीय वायु सेना के 25वें सेनाध्यक्ष थे। एयर चीफ मार्शल अरुप राहा के सेवानिवृत्त होने के बाद उन्होंने 31 दिसंबर 2016 को पद ग्रहण किया था। 30 सितम्बर 2019, को इनका कार्यभार समाप्त हो गया, और राकेश कुमार सिंह भदौरिया ने इनको प्रतिस्थापित किया है।


title: बीरेंद्र सिंह धनोआ

text: बीरेंद्र सिंह धनोआ का जन्म झारखंड (पूर्व में बिहार) के देवघर शहर में हुआ था । उनका पुश्तैनी गाँव घारूअन है जो, भारत के पंजाब राज्य में पड़ता है । उनके पिता सारायण सिंह जो आईएएस अधिकारी थे, उन्होंने 1 9 80 के दशक के दौरान पंजाब सरकार और बिहार सरकार के मुख्य सचिव के रूप में सेवा की और बाद में पंजाब राज्य के गवर्नर के सलाहकार के रूप में काम किया। उनके दादा कैप्टन संत सिंह ने ब्रिटिश भारतीय सेना के कप्तान के रूप में द्वितीय विश्व युद्ध में लड़ा था। वह भारतीय राष्ट्रीय सैन्य महाविद्यालय, देहरादून के पूर्व छात्र हैं और राष्ट्रीय रक्षा अकादमी से स्नातक थे। उन्होंने 1992 में वेलिंगटन में रक्षा सेवाओं के स्टाफ कॉलेज में एक स्टाफ कोर्स भी किया है।


title: बीरेंद्र सिंह धनोआ

text: "धनोआ" को भारतीय वायु सेना के लड़ाकू दल में जून 1978 में नियुक्त किया गया था। उन्होंने विभिन्न प्रकार के लड़ाकू जेट विमानों को उड़ाया है और वे एक योग्य उड़ान प्रशिक्षक है। उन्होंने एचजेटी -16 किरण, मिग -21, एसईपीईसीएटी जगुआर, मिग-29 और सुखोई-30 एमकेआई सहित स्पेक्ट्रम में लड़ाकू विमान उड़ाए हैं। उन्होंने ,37 वर्षों में ,वायु मुख्यालय में निदेशक लक्ष्यीकरण सेल, निदेशक फाइटर संचालन और मुख्यालय पश्चिमी वायु कमान में वायु योजना प्रकोष्ठ , वायु मुख्यालय में सहायक चीफ ऑफ वायु स्टाफ (इंटेलिजेंस), वरिष्ठ वायुसेना स्टाफ के वरिष्ठ अधिकारी सहित कई प्रमुख परिचालन और प्रशासनिक नियुक्तियां कीं दक्षिण पश्चिमी वायु कमान के पूर्वी और पश्चिमी वायु कमान और वायु अधिकारी कमांडिंग इन चीफ उन्होंने डिफेंस सर्विसेज स्टाफ कॉलेज, वेलिंगटन में वरिष्ठ वायु प्रशिक्षक और मुख्य वायु प्रशिक्षक के तौर पर कार्य किया है और विदेश में भारतीय वायु सेना प्रशिक्षण दल के नेता थे।


title: बीरेंद्र सिंह धनोआ

text: 1 999 में कारगिल युद्ध के दौरान धनोआ ,जमीनी हमले करने वाली ,अग्रिम पंक्ति के लड़ाकू स्क्वाड्रन के कमांडिंग ऑफिसर थे। उनके नेतृत्व में स्क्वाड्रन ने ऊंचे इलाकों में रात में बमबारी के नए तरीकों का उपयोग किया था, जिन्हें पहले कभी नहीं किया गया था। उनके स्क्वाड्रन को मुख्यालय डब्ल्यूएसी के सर्वश्रेष्ठ लड़ाकू स्क्वाड्रन के रूप में चुना गया था। उन्हें इस संघर्ष में अपने वीर कार्यों के लिए युद्ध सेवा मेडल (वाईएसएम) और वायु सेना मेडल (वीएम) से सम्मानित किया गया। 1 जून 2015 को एयर मार्शल रवि कांत शर्मा, पीवीएसएम, एवीएसएम, वीएम, एडीसी से एयर मुख्यालय में वायुसेना के वायुसेना का पद संभालने से पहले, वह दक्षिण पश्चिमी वायु कमान के वायु अधिकारी कमांडिंग-इन-चीफ थे। एयर मार्शल आर के धीर ने उनके बाद ,दक्षिण पश्चिमी वायु कमान के एओसी-इन-सी के रूप में ,पदभार ग्रहण किया ,17 दिसंबर 2016 को, भारत सरकार ने एयर मार्शल बिरेन्द्र सिंह धनोआ को भारतीय वायु सेना के अगले अध्यक्ष के रूप में नियुक्त किया।


title: बीरेंद्र सिंह धनोआ

text: धनोआ को कई पदक़ो से सम्मानित किया गया है: परम विशिष्ट सेवा पदक (2016), अति विशिष्ट सेवा पदक (2015), युद्ध सेवा मेडल (1 999), और वायु सेना मेडल (1 999)। 1 अगस्त, 2015 को भारत के राष्ट्रपति द्वारा उन्हें मानद एडीसी भी नियुक्त किया गया था


title: भारतीय अमरीकी

text: अमरीका में बसे 38,52,293 भारतीय अमेरिकी भारत और अमेरिका के मध्य मजबूत कड़ी हैं। सैन फ़्रांसिस्को-लॉस एंजेलिस, न्यूयॉर्क-न्यू जर्सी, शिकागो, डैट्रायट, ह्यूस्टन, एटलांटा, मायामी-आरलैण्डो-टैम्पा और वाशिंगटन डी. सी. के बड़े क्षेत्र में उनकी उल्लेखनीय उपस्थिति है। 1960 और 1970 के दशकों में अमेरिका आए पहले भारतीयों में डॉक्टर, वैज्ञानिक और इंजीनियर (अभियान्त्रक) जैसे पेशों के लोग थे पर हाल ही में बहुत से अन्य पेशों के लोग भी आने लगे हैं। भारतीय-अमेरिकियों ने बहुत सी संस्थाएँ और संगठन बनाये हुए हैं जो मुख्य रूप से भाषा के आधार पर और कुछ एक व्यवसाय के आधार पर बनाये गये हैं। सम्पन्नता बढ़ने से, खासकर सूचना तकनीक और बायोटेक्नोलॉजी क्षेत्रों में, यह समुदाय राजनीति के क्षेत्र में भी लगातार सक्रीय भूमिका निभा रहे हैं। भारतीय-अमेरिकी समुदाय की बढ़ती हुई राजनीतिक चेतना और प्रभाव का एक महत्वपूर्ण परिणाम कांग्रेशनल कॉकस ऑन इंडिया एंड इंडियन अमेरिकन्स के रूप में सामने आया है। निचले सदन में इस कॉकस के सदस्यों की संख्या 130 है और सदन में यह किसी एक देश से सम्बन्धित सबसे बड़ा गुट है। इस गुट और भारतीय-अमेरिकी समुदाय दोनों की भूमिका महत्वपूर्ण है और उनकी कोशिश है कि दुनिया के दो सबसे बड़े लोकतान्त्रिक देश अतीत को भुला दें और अपनी नीतियों और हितों में मजबूत तालमेल बनायें।


title: ग्लाइकोजेन

text: ग्लाइकोजेन एक कार्बनिक यौगिक है। यह एक प्रकार का कार्बोहाइड्रेट है। जन्तुओं में उर्जा संचय का मुख्य माध्यम है।


title: पिसवा गाँव, गभाना (अलीगढ़)

text: PisawaTomarFort खैर,अलीगढ़ मैं स्थित तोमर जाटों का किला। इस किले का निर्माण पृथला से आए तोमर/तवंर जाटों ने कराया था और ये दिल्लीपति सम्राट अनंगपाल तोमर जी के वंशज है.और इस किले में आज भी अनंगपाल तोमर जी के वंशज निवास करते है। ये किले तकरीबन 15 वी शताब्दी मैं बनवाया गया था।


title: सामूहिक ज़िम्मेदारी

text: मंत्री परिषद सामूहिक उत्तरदायित्व के सिद्धांत पर कार्य करती है इस सिद्धांत के अंतर्गत सभी मंत्री अपने कार्य के प्रति एवं सरकार के प्रति सामूहिक रूप से उत्तरदायी होते हैं सामूहिक नेतृत्व के अंतर्गत सभी मंत्री कैबिनेट के निर्णयों की जिम्मेदारी सामूहिक रूप से साझा करते हैं शंका और असहमति केवल कैबिनेट के कमरे तक सीमित रहती है एक बार यदि कोई निर्णय ले लिया तो यह संपूर्ण सरकार का निर्णय माना जाता है यदि कोई मंत्री सरकार के निर्णयों से सहमत नहीं है तथा उनका समर्थन नहीं करता है तो उसे नैतिक आधार पर मंत्री परिषद से त्यागपत्र देना पड़ता है।


title: पिसवा गाँव, गभाना (अलीगढ़)

text: पिसावा से अलीगढ जाने के लिए उत्तर प्रदेश परिवहन की बस से आप रस्ते में पड़ने वाले गांव देरगवा सबलपुर चीती एलंपुरा चंडौस रामनगर ओगीपुर अमृतपुर दोरौमोड गभाना होकर अलीगढ । और पिसावा से जट्टारी मार्ग पर एक किलोमीटर चलकर नाले पैर बायें तरफ गांव भरियाका मढ़ा अंदोस दीवा सहजपुरा गनेशपुर रेसरी सोपा गोमत खैर होकर। अलीगढ जा सकते हैं मगर इस रास्ते पर केवल अपने वाहन से ही जाया जा सकता हे ।


title: सामूहिक ज़िम्मेदारी

text: यदि मंत्री परिषद का गठन विभिन्न राजनीतिक दलों के गठबंधन से किया गया तो यह न्यूनतम साझा कार्यक्रम पर आधारित होता हैं ताकि सभी मंत्रालयों मैं सामंजस्य बना रहे तथा सभी राजनीतिक दलों को न्यूनतम साझा कार्यक्रम के साथ खड़ा रहना चाहिए। यदि वे ऐसा नहीं करते तो मंत्री परिषद अस्तित्व में नहीं रह सकती मंत्रिपरिषद के भीतर एकता नया केवल इसके लिए अनिवार्य है बल्कि इसको कुशलता और कार्य क्षमता के लिए भी जरूरी है इसके लिए जनता का विश्वास जितना भी आवश्यक है जनता सरकार के सदस्यों के बीच सार्वजनिक आक्षेप और लोकनीति जैसे मामलों में आपसी टकराव इसके पतन का प्रमुख कारण था 1979 मे


title: पिसवा गाँव, गभाना (अलीगढ़)

text: पश्चिम उत्तर प्रदेश के दबंग गाँव डेटा खुर्द,पिसावा (अलीगढ़) मैं आपने पुरखों की याद मैं एक बोर्ड की स्थापना की है थी,अलीगढ़ में तोमर जाटों के 40 गाँव है इन सभी गाँव मैं मूर्ति लगने का कार्य शुरू हो चुका है ।


title: हरिशचंद्रगढ़

text: हरिशचन्द्रगढ़ (map) भारत के अहमदनगर जिले का एक पर्वतीय दुर्ग है। इसका इतिहास मलशेज घाट और कोठाले ग्राम से जुड़ा है। दुर्ग का इनकी एवं निकटवर्ती क्षेत्रों की सुरक्षा में बड़ा हाथ रहा है।


title: बहुमूल्य धातु

text: क़ीमती धातु (Precious metal) ऐसी रासयनिक धातु तत्व होती है जो प्रकृति में दुर्लभ हो और आर्थिक रूप से बहुमूल्य हो। रासायनिक दृष्टि से क़ीमती धातु अन्य तत्वों से कम अभिक्रिया (रियैक्शन) करते हैं। अन्य धातुओं की तुलना में यह अक्सर अधिक चमकीले होते हैं और अधिक मुलायम होने के कारण इन्हें खींचना या मनचाहा आकार देना भी आसान होता है। इन्हें इतिहास में मुद्रा के रूप में बहुत प्रयोग किया गया है लेकिन आधुनिक काल में इन्हें आभूषण, निवेश और औद्योगिक प्रयोगों में ज़्यादा लगाया जाता है। क़ीमती धातुओं में सोना, चाँदी, प्लैटिनम और पैलेडियम अधिक विख्यात हैं, हालांकि कई अन्य धातुएँ भी इस गुट में आती हैं।no this year 2019


title: अनुक्रमिक लॉजिक

text: आंकिक परिपथों के संदर्भ में उन लॉजिक परिपथों को अनुक्रमिक लॉजिक (sequential logic) कहते हैं जिनका आउटपुट केवल वर्तमान इनपुटों पर ही निर्भर नहीं करता बल्कि इनपुट की पूर्व स्थितियों पर भी निर्भर करता है। फ्लिप-फ्लॉप इसका सबसे सरल उदाहरण है। ध्यातव्य है कि कम्बिनेशनल लॉजिकों (combinational logic) का आउटपुट केवल उनके इनपुटों की वर्तमान स्थितियों से ही निर्धारित होता है न कि उनके इनपुट की पूर्व स्थितियों से।


title: अनुक्रमिक लॉजिक

text: उपरोक्त बात को यों भी कह सकते हैं कि अनुक्रमिक लॉजिक में स्मृति (memory) का गुण पाया जाता है (क्योंकि आउटपुट पिछली बातों से भी प्रभावित है।)


title: अनुक्रमिक लॉजिक

text: इसलिये अनुक्रमिक लॉजिक का उपयोग संगणक स्मृति बनाने, अन्य प्रकार के देरी (delay) करने वाले तथा भंडारण करने वाले अवयवों के निर्माण, तथा सीमित अवस्था मशीन (finite state machines) के निर्माण के लिये किया जाता है। व्यवहार में आने वाली अधिकांश आंकिक परिपथों में कम्बिनेशनल तथा सेक्वेंशियल लॉजिक का मिश्रण होता है (केवल एक ही प्रकार के परिपथ से काम नहीं चलता)।


title: अनुक्रमिक लॉजिक

text: कार्य करने के अनुसार आंकिक परिपथों को सिन्क्रोनस (synchronous) और असिन्क्रोनस (asynchronous) नाम की दो श्रेणियों में बांटा गया है।


title: स्वनानुकरणात्मक

text: स्वनानुकरणात्मक या ध्वनि-अनुकरणात्मक या विशेषण विपर्यय (अंग्रेजी:Onomatopoeia) शब्द वो शब्द होते हैं जिनका, उच्चारण उनके अर्थ का द्योतक होता है। दूसरे शब्दों में यह वो शब्द होते हैं जो जिनका उच्चारण उनसे संबद्ध वस्तु से मिलता है या यह किसी ध्वनि का अनुकरण करते हैं। इनके उदाहरण हैं, घड़ी की "टिक टिक", "गट गट" करके पानी पीना, जानवरों और पक्षियों द्वारा की जाने वाली ध्वनियां जैसे कि बिल्ली की "म्याऊं" या कबूतर की "गुटरगूं" आदि।


title: स्वनानुकरणात्मक

text: स्वनानुकरणात्मक शब्द सभी भाषाओं में समान नहीं होते हैं; ये कुछ हद तक उस व्यापक भाषाई प्रणाली के अनुरूप होते हैं जिसका कि यह हिस्सा होते हैं: इसीलिए किसी घड़ी की आवाज जो हिन्दी में "टिक टिक" होती है वही अंग्रेजी में "टिक टॉक", चीनी में "दि दा" और जापानी में "कैचिन कैचिन" होती है। स्वनानुकरणात्मक शब्दों का प्रयोग कॉमिक्स में बहुतायत से होता है।


title: कदमत द्वीप

text: कदमत द्वीप, जिसे इलायची द्वीप के नाम से भी जाना जाता है, भारत में लक्षद्वीप द्वीपसमूह के द्वीपों के अमिनदिवी उप-समूह से संबंधित एक प्रवाल द्वीप है। 9.3 किलोमीटर (5.8 मील) लंबे इस द्वीप पर 1.5 किलोमीटर (0.93 मील) है चौड़ा एक अनूप (लैगून) है जो 25 वर्ग किलोमीटर (9.7 वर्ग मील) के क्षेत्र में फैला है। द्वीप की पारिस्थितिक विशेषता समुद्री घास युक्त प्रवाल भित्तियों की है जहाँ समुद्री कछुओं घोंसला बनाते हैं। पर्यावरण और वन मंत्रालय (भारत) ने द्वीप के जानवर, पौधे, या अन्य प्रकार के जीवों, और अन्य संसाधनों के संरक्षण को सुनिश्चित करने के लिए इस द्वीप को एक समुद्री संरक्षित क्षेत्र के रूप में अधिसूचित किया है।


title: कदमत द्वीप

text: द्वीप पर एकमात्र आबाद गांव कदमत है, जिसकी जनसंख्या 2011 की जनगणना के अनुसार 5,389 थी। 5% भूमि क्षेत्र तक सीमित कृषि के साथ द्वीप पर मत्स्य पालन मुख्य आर्थिक गतिविधि है। गैर-भारतीयों के लिए भी पर्यटन की अनुमति है और मुख्य आकर्षण नौकायन, स्नॉर्कलिंग और कांच के तले वाली नाव द्वारा स्कूबा डाइविंग के लिए जाना है।


title: भूरसायन

text: भूरसायन (Geochemistry) पृथ्वी तथा उसके अवयवों के रसायन से संबंधित विज्ञान है। भू-रसायन पृथ्वी में रासायनिक तत्वों के आकाश तथा काल (time and space) में वितरण तथा अभिगमन के कार्य से संबद्ध है। नवीन खोजों की ओर अग्रसर होते हुए कुछ भू-विज्ञानियों तथा रसायनज्ञों ने नूतन विज्ञान भू-रसायन को जन्म दिया।


title: भूरसायन

text: यद्यपि भू-रसायन ने बीसवीं शताब्दी में विशेष प्रगति की है, तथापि भू-रसायन की धारणा बहुत प्राचीन है। शब्द भू-रसायन सर्वप्रथम सन् 1838 में स्विस रसायनज्ञ शनबाइन (Schonbeln) द्वारा प्रकाश में आया।


title: भूरसायन

text: अमरीका के वैज्ञानिक क्लार्क (Clarke) ने अपनी पुस्तक, "दि डेटा ऑव जिओकेमेस्ट्री" (1924 ई), में इस विषय की परिमित व्याख्या की है। उसमें कहा गया है कि वर्तमान उद्देश्यों के लिये प्रत्येक चट्टान एक रासायनिक पद्धति मानी जा सकती है। इसमें विभिन्न साधनों द्वारा रासायनिक परिवर्तन भी लाया जा सकता है। ऐसे परिवर्तन नई पद्धति के निर्माण के साथ अंत में संतुलन के विक्षोभ को सूचित करते हैं। नई स्थिति में यह नई पद्धति स्थायी होती है। इन परिवर्तनों का अध्ययन भू-रसायन का क्षेत्र है। यह निश्चय करना कि क्या परिवर्तन संभव हैं, कैसे और कब वे होते हैं, उन घटनाओं का निरीक्षण करना जो उक्त परिवर्तनों में होती हैं तथा उनके अंतिम परिणामों को लेखनीबद्ध करना ही भूरसायनज्ञ के कार्य है। सन् 1954 में वी0 एम0 गोल्डस्मिथ ने, जो आधुनिक भू-रसायन के पिता कहे जाते हैं, भू-रसायन के प्राथिमक उद्देश्य जहाँ एक ओर पृथ्वी तथा उसके भागों का मात्रात्मक संघटन ज्ञात करना है, वहीं दूसरी ओर विशेष (individual) तत्वो के वितरण पर नियंत्रण रखनेवाले नियमों का पता लगाना भी है। इन समस्याओं के हल के लिये एक भू-रसायनज्ञ को स्थलीय पदार्थ, जेसे चट्टान, जल, वायुमंडल इत्यादि के विश्लेषणत्मक आँकड़ों के व्यापक संग्रह की आवश्यकता पड़ती है। भू-रसायनज्ञ उल्कापिडों के विश्लेषण, अन्य अंतरिक्ष पिंडों के संघटन पर खगोल भौतिकीय आँकड़ों और भूगर्भ के स्वरूप पर भूभौतिकीय आँकड़ों का भी उपयोग करता है।


title: भूरसायन

text: अपने इतने विशाल क्षेत्र के कारण यह शास्त्र विज्ञान की अन्य मौलिक शाखाओं की कोटि में आ जाता है। समस्थानिक तथा पारमाणविक जातियों के अध्ययन और विश्व में उनकी स्थिरता भी इसी विज्ञान की सीमा में आती है।


title: भूरसायन

text: यद्यपि यह विज्ञान नित्य नए प्रयोगों द्वारा अपने को स्थापित कर रहा है, तथापि पृथ्वी के रसायन संबंधी स्वायत्त अनुशासन की धारणा अत्यंत प्राचीन है। स्विस रसायनज्ञ शनबाइन द्वारा सन् 1838 में भू-रसायन शब्द प्रकाश में आने के बाद डबेराइनर (Dobereiner) द्वारा प्रथम बार तत्वों के बाहुल्य का अनुमान लगाया गया। मुख्यतया चट्टानों और खनिजों संबंधी महत्वपूर्ण आँकड़ों का पता बरजीतलयस तथा स्वीड्न स्थित उसें विद्यालय द्वारा सन् 1850 में ही लग गया था। इन आँकड़ों के संपादन तथा व्याख्या करने का प्रथम प्रयास जर्मन भूविज्ञानी तथा रसायज्ञ बिशॉफ (Bischof) ने अपनी पुस्तक "लेयरबुख डेर फिजीकलाइशेन उंड केमीशेन जिओलागी" (Lehrbuch der physikalischen und chemischen Geologie, (प्रथम प्रकाशन 1847-1854 ई0) में किया।


title: भूरसायन

text: यह पुस्तक काफी समय तक प्रामाणिक बनी रही, परंतु शताब्दी के अंत में इसका स्थान रोथ (Roth) की पुस्तक "ऐल्गैमाइने उंड केमिशे जिओलागी" (Allgemeine und chemische Geologie, (प्रकाशन 1878-1883 ई0) ने लिया। संपूर्ण 19वीं सदी में प्राप्त आँकड़े पृथ्वीतल पर मानव पहुँच के भीतर की विभिन्न इकाइयों, जैसे खनिज चट्टान, प्राकृतिक जल तथा गैसों के विश्लेषण द्वारा तथा भौमिकीय और खनिज खोजों के उपोत्पादक हैं। बहुत वर्षों तक यह विज्ञान यूरोप तक ही सीमित रहा, परंतु 1884 ई0 में अमरीका में वहाँ के भूवैज्ञानिक सर्वेक्षण की स्थापना के बाद तथा क्लार्क (Clarke) की वहाँ पर मुख्य रासायनज्ञ के रूप में नियुक्ति के पश्चात्, अमरीका में भी इस विषय पर अनुसंधान शु डिग्री हुआ। सर्वेक्षण में भू-रासायनिक अनुभाग की अपनी अलग सत्ता मानी जाती है।


title: भूरसायन

text: क्लार्क की "दि डेटा ऑव जिओकेमेस्ट्री" (1925 ई) का अंतिम संस्करण पूरे युग का अंत करता है। गत 100 वर्ष में भू-रसायन अनुसंधान के नाम पर पृथ्वी के केवल कुछ हिस्सों की, जो रसायन अनुसंधान के नाम पर पृथ्वी के केवल कुछ हिस्सों की, जो दृष्टि की पहुंच के भीतर हैं, रासायनिक जाँच की गई। इस प्रकार के अनुसंधान से वस्तुओं के बारे में कुछ और जान लिया गया है, परंतु इसकी दर्शन मीमांसा प्रस्तुत करने के लिये इसे मौलिक विज्ञान, जैसे भौतिकी या रसायन, की प्रगति पर आश्रित होना पड़ा। उदाहरण सरूप सिलिकेट खनिजों की भूरासायनिक मीमांसा तब तक भली भाँति नहीं हो सकी, जब तक एक्सकिरण विवर्तन (X-ray diffraction) के आविष्कार ने ठोसों की पारमाणविक बनावट ज्ञात करने के साधन नहीं बता दिए। कारनेगी इंस्टिट्यूशन (Carnegie Institution), वाशिंगटन, की भूभौतिकीय प्रयोगशाला की स्थापना से भूरसायन को नई दिशा में प्रगति करने में काफी सहायता मिली। जे0 एच0 एल0 फोग्ट (J.H.L. Vogt) तथा डबल्यू0 सी0 ब्रौगेर (W.C. Brogger) की देखरेख में भूरसायन का एक नया केंद्र नार्वे में प्रगति कर रहा था। सन् 1912 भू-रसायन के इतिहास में गौरवमय वर्ष रहा है। इसी वर्ष प्रसिद्ध भूरासायनिक फान लाए (Von Lave) ने दिखलाया कि क्रिस्टल में से जब एक्स किरण गुजारी जाती है, तो क्रिस्टल के अंदर के परमाणुओं का क्रमिक विन्यास विवर्तन ग्रेटिंग (diffraction grating) के रूप में कार्य करता है और इस तरह उन्होंने ठोस पदार्थों की पारमाणविक संरचना संबंधित खोज की।


title: भूरसायन

text: सन् 1917 से सोवियत रूस में भू-रसायन की जो प्रगति हुई है, उसका श्रेय रूसी वैज्ञानिक वी0 आई0 वरनैड्स्की (V.I. Vernadsky) तथा उनके यवा सहयोगी ए0 0 फर्समैन (A.E. Fersman) मिलना चाहिए। इस विषय को दृढ़ आधार देने के वैज्ञनिकों के बहुमूलल्य प्रयत्नों के पश्चात् भी, यह कार्य उस महान वैज्ञानिक के कंधें पर आ पड़ा जिसका नाम भू-रसायन के इतिहास से अलग नहीं किया जा सकता है और वे हैं आधुनिक भू-रसायन के पिता एवं प्रवर्तक बी0 एम0 गोल्डश्मिट (V.M. Goldsmidt)। उनके अथक और मार्गदर्शी अनुसंधान ने, जो उन्होंने ऑस्लो और गटिंगेन में किया, इस उगते हुए अंकुर को सींचा है।


title: भूरसायन

text: भारत में इस विषय पर कार्य सर्वप्रथम काशी हिंदू विश्वविद्यालय में प्रोफेसर कृष्णकुमार माथुर तथा सर शांतिस्वरूप भटनागर द्वारा किया गया। इन लोगों ने मिलर जर्मन भाषा में, 1922 ई0 में प्रथम बार, अपने परिणामों को एक लेख "स्टुडियन युबैर बेंडस्ट्रक्ट्रेन सिंथेसेस गैबैंडेर्स्टाइने" के रूप में प्रकाशित करवाया। सन् 1922 से 1926 ई0 तक में प्रो॰ माथुर ने गिरनार पहाड़ी की चट्टानों की भू-रासायनिक समीक्षा की। सन् 1926 में जब वे "इंडियन सायंस काँग्रेस" के भौतिकी विभाग के अध्यक्ष हुए, तब उन्होंने भू-रसायन का भौतिकी की अन्य शाखाओं से संबंध बतलाते हुए इसके महत्व पर जोर दिया। उनके आकस्मिक निधन के बाद इस शाखा पर सर भटनागर तथा डाक्टर झिंगरन द्वारा कार्य किया गया।


title: अफ़्रीका की संस्कृति

text: अफ्रीकी संस्कृति विश्व की सबसे प्राचीन और सबसे अधिक विविधता वाली संस्कृति है। इसको दो प्रमुख भागों में बाँटा जा सकता है। उत्तरी अफ़्रीका (हार्न ऑफ अफ्रीका सहित), जो इस्लामी दुनिया का भाग है और उप-सहारीय अफ़्रीका, जो अनेक प्राचीन और कबीलाई संस्कृतियों में बँटा हुआ है। पश्चिमी अफ़्रीका, पूर्वी अफ़्रीका, केंद्रीय अफ़्रीका और साथ ही दक्षिणी अफ़्रीका के भागों को घेरने वाले, उप-सहारा अफ़्रीका के चारों ओर बंटू लोगों और उनकी संस्कृति का विस्तृत फैलाव पहली सहत्राब्दी ईसा पूर्व में प्रारंभ हुआ। मातृभाषा के रूप में स्वाहिली का विस्तृत प्रयोग इन बंटू लोगों द्वारा लगभग "पूरे अफ़्रीका की" संस्कृति को प्रभावित करता है। अफ़्रीका के भोजन और पेय में अपनी स्थानीय पहचान के साथ साथ उपनिवेशीय खाद्य परंपराओं की झलक देखी जा सकती है। कालीमिर्च, मूँगफली और मक्के जैसे खाद्य उत्पादों का प्रयोग यहाँ खूब किया जाता है। अफ़्रीकी भोजन पारंपरिक फलों और तरकारियों, दूध और माँस उत्पादों का सुंदर संयोजन है। अफ़्रीकी गाँवों का आहार प्राय: दूध, दही और छाछ है। शिकार और मछलियाँ भी यहाँ के लोकप्रिय भोजन में शामिल हैं।


title: अफ़्रीका की संस्कृति

text: अफ़्रीकी कला और वास्तुकला अफ़्रीकी संस्कृतियों की विविधता प्रतिबिंबित करते हैं। इसके सबसे पुराने उदाहरण, नासारियस सीपियों से बने ८२,०००-वर्ष-पुरानी मनके (माला के दाने) हैं जो आज भी देखे जा सकते हैं। मिस्र में गीज़ा का महान पिरामिड ४,000 वर्षों तक, वर्ष १३०० के आसपास लिंकन चर्च के पूरा होने तक, विश्व का सबसे ऊँचा मानव निर्मित ढाँचा था। बड़े ज़िम्बाब्वे के पत्थरों के खंडहर अपनी वास्तुकला के लिए और लालीबेला, इथोपिया के एकल-शिला-निर्मित चर्च, जिनका प्रतिनिधित्व सेंट जॉर्ज चर्च करता है, अपनी जटिलता के लिए आज भी सबका ध्यान आकर्षित करते हैं। मिस्र लंबे अरसे तक अरब दुनिया के लिए संस्कृति का केन्द्र बिंदु रहा है, जबकि उप-सहारा अफ़्रीका, विशेषकर पश्चिम अफ़्रीका, अपने संगीत की दमदार ताल के कारण, अंध महासागर (एटलांटिक) से होने वाले गुलामों के व्यापार के माध्यम से आधुनिक साम्बा, ब्ल्यूज़, जॉज़, रेगे, रैप और रॉक एंड रोल तक पहुँच गई। १९५० के दशक से १९७० के दशक ने एफ़्रोबीट और हाईलाइफ़ संगीत के लोकप्रिय होने के साथ इन विभिन्न शैलियों को अनेक रूप धरते देखा। इस महाद्वीप के आधुनिक संगीत में दक्षिणी अफ़्रीका के अति कठिन समझे जानेवाले समूह-गान, कॉन्गो लोकतांत्रिक गणराज्य का संगीत और सौकौस संगीत शैली के नृत्य ताल सम्मिलित हैं। अफ़्रीका की देसी संगीत और नृत्य परंपराएँ वाचिक-परंपराओं द्वारा विकसित हुई हैं। ये उत्तरी अफ़्रीका और दक्षिणी अफ़्रीका की संगीत और नृत्य शैलियों से भिन्न हैं। उत्तरी अफ़्रीकी संगीत और नृत्य में अरबी प्रभाव दिखाई पड़ते हैं और, दक्षिणी अफ़्रीका में, उपनिवेशीकरण के कारण पश्चिमी प्रभाव स्पष्ट हैं।


title: अफ़्रीका की संस्कृति

text: खेल अफ़्रीकी संस्कृति का प्रमुख अंग है। फ़ुटबॉल परिसंघ (कनफ़ेडरेशन) में ५३ अफ़्रीकी देशों की फ़ुटबॉल (सॉकर) टीमें हैं, जब कि केमेरून, नाइजीरिया, सेनेगल और घाना हालिया फ़ीफ़ा (FIFA) विश्व कपों में नॉक-आउट स्थिति तक आगे बढ़ चुके हैं। दक्षिण अफ़्रीका २०१० विश्व कप प्रतियोगिता की मेजबानी करनेवाला है और ऐसा करने वाला पहला अफ़्रीकी देश होगा। कुछ अफ़्रीकी देशों में क्रिकेट लोकप्रिय है। दक्षिण अफ़्रीका और ज़िम्बाबवे टेस्ट मैच खेलने की अवस्था पा चुके हैं, जबकि केन्या एक-दिवसीय अन्तर्राष्ट्रीय क्रिकेट में अग्रणी गैर-टेस्ट टीम है और स्थायी एक-दिवसीय अन्तर्राष्ट्रीय स्तर को प्राप्त कर चुकी है। इन तीन देशों ने संयुक्त रूप से २००३ क्रिकेट विश्व कप की मेजबानी की थी। नामीबिया एक और अफ़्रीकी देश है जिसने किसी विश्व कप में खेला है। उत्तरी अफ़्रीका में मोरक्को “२००२ मोरक्को कप” का आयोजक रह चुका है, परंतु इसकी राष्ट्रीय टीम कभी किसी प्रमुख प्रतियोगिता के लिए नहीं चनी गई है।


title: दो दिल बंधे इक डोरी से

text: दो दिल बंधे इक डोरी से एक भारतीय टेलीविज़न धारावाहिक है जिसका प्रथम प्रसारण 12 अगस्त 2013 को हुआ था। यह ज़ी टीवी पर सोमवार से शुक्रवार रात्रिकालीन समय में प्रसारित किया जाता था। इसके समापन के बाद इसके स्थान पर जमाई राजा नामक धारावाहिक आरंभ हुआ है।


title: बाबूमोशाय बंदूकबाज़

text: बाबूमोशाय बंदूकबाज़ () एक आगामी भारतीय बॉलीवुड हिन्दी भाषा में एक्शन थ्रिलर फिल्म है जिनका निर्देशन कुषाण नंदी ने किया है और फिल्म के निर्माता किरण श्याम श्रॉफ तथा अश्मित कुंदर है। इस फिल्म में मुख्य किरदार नवाज़ुद्दीन सिद्दीकी तथा बंगाली अभिनेत्री बिदिता बाग़ है।


title: भानु प्रताप शाही

text: भानु प्रताप शाही भारत के झारखण्ड राज्य की भवनाथपुर सीट से नवजवान संघर्ष मोर्चा के विधायक हैं। २०१४ के चुनावों में वे भारतीय जनता पार्टी के उम्मीदवार अनन्त प्रताप देव को 2661 वोटों के अंतर से हराकर निर्वाचित हुए।


title: महंत निर्मलदास

text: महंत निर्मलदास जी (जन्म 7 जुलाई 1968) एक भारतीय राजनीतिज्ञ तथा वर्तमान राजस्थान प्रदेश कांग्रेस कमेटी के सदस्य हैं। वे बाड़मेर जिले के सिवाना विधानसभा से भारतीय राष्ट्रीय कांग्रेस पार्टी के विधायक प्रत्याशी रह चुके हैं। महंत कबीर आश्रम बालोतरा के वर्तमान महामंडलेश्वर हैं साथ ही भारत साधू समाज के राष्ट्रीय संघठन मंत्री भी हैं


title: महंत निर्मलदास

text: उन्होंने भारतीय राष्ट्रीय कांग्रेस पार्टी के टिकट पर सिवाना से राजस्थान विधानसभा चुनाव 2013 का चुनाव लड़ा। उन्हें भाजपा के राजनेता हमीर सिंह भायल से मामूली अंतर से हार मिली। वर्तमान में वह आध्यात्मिक प्रचार और राजनीति के क्षेत्रों में भी सक्रिय रूप से शामिल हैं।


title: मेलानिया ट्रम्प

text: मेलानिया ट्रम्प (/ məˈlɑːni Tr /; जन्म मेलानियाज नवास; [mɛˈlaːnija ːknaˈu̯s], जर्मनकृत मेलानिया नोरोज़ का ; 26 अप्रैल, 1970) एक स्लोवेनिया में जन्मी अमेरिकी पूर्व फैशन मॉडल और वर्तमान में संयुक्त राज्य अमेरिका की प्रथम महिला है। वह 45 वें अमेरिकी राष्ट्रपति डोनाल्ड ट्रम्प की पत्नी हैं।


title: मेलानिया ट्रम्प

text: मेलानिजा नेव्स का जन्म नोवो मेस्टो में हुए था और वे स्लोवेनिया के युगोस्लाव गणराज्य में सेवानिका में बड़े हुई। उन्होंने मिलान और पेरिस में एक फैशन मॉडल के रूप में काम किया, बाद में 1996 में न्यूयॉर्क शहर में चली गईं। उनका मॉडलिंग करियर आइरीन मैरी मॉडल और ट्रम्प मॉडल मैनेजमेंट से जुड़ा था।


title: मेलानिया ट्रम्प

text: 2001 में, मेलानिया संयुक्त राज्य अमेरिका की स्थायी निवासी बन गयीं। उन्होंने 2005 में डोनाल्ड ट्रम्प से शादी की और 2006 में अमेरिकी नागरिकता प्राप्त की। वह संयुक्त राज्य अमेरिका के बाहर पैदा हुई दूसरी पहली महिला (लुईसा एडम्स के बाद) है, पहली प्राकृतिक अमेरिकी नागरिक और पहली गैर-देशी अंग्रेजी वक्ता ।


title: मेलानिया ट्रम्प

text: मेलानीजा का जन्म नोवो मेस्टो, स्लोवेनिया (तब यूगोस्लाविया का हिस्सा) में 26 अप्रैल 1970 को हुआ था। उनके पिता, विक्टर नॉव्स (जन्म: 24 मार्च, 1944), पास के शहर राडिषी से थे और एक राज्य के स्वामित्व वाले वाहन निर्माता के लिए कार और मोटरसाइकिल डीलरशिप प्रबंधित करते थे। उनकी माँ अमलिजा (नी उल्किनिक) (९ जुलाई, १ ९ ४५) राका गाँव से आयीं और उन्होंने सेविनिका में बच्चों के कपड़ों के निर्माता जुत्रंजका में एक पैटर्नमेकर के रूप में काम किया। बचपन में मेलानिया और कारखाने के श्रमिकों के बच्चों ने फैशन शो में भाग लिया करते थे। उसकी एक बड़ी बहन, इनेस है, जो एक कलाकार है और उनकी "लंबे समय तक विश्वासपात्र", और एक बड़ा सौतेला भाई है जिनसे वे कभी नहीं मिली है। मेलानिया के बड़े भाई कथित तौर पर अपने पिता के पिछले रिश्ते से हैं।


title: कैथल विधानसभा निर्वाचन क्षेत्र, हरियाणा

text: कैथल विधानसभा निर्वाचन क्षेत्र, हरियाणा हरियाणा में कैथल जिले में स्थित विधान सभा क्षेत्र है। यह क्षेत्र कुरुक्षेत्र लोक सभा निर्वाचन क्षेत्र के अन्तर्गत आता है।


title: शिव प्रसाद यादव

text: शिव प्रसाद यादव,भारत के उत्तर प्रदेश की पंद्रहवी विधानसभा सभा में विधायक रहे। 2007 उत्तर प्रदेश विधान सभा चुनाव में इन्होंने उत्तर प्रदेश के इटावा जिले के भरथना विधान सभा निर्वाचन क्षेत्र से बसपा की ओर से चुनाव में भाग लिया।


title: योहानेस डिडरिक वान डर वाल्स

text: इनका जन्म लेडन नगर में हुआ था। इन्होंने 'गैस तथा द्रव के अवस्थासातत्य' पर एक प्रबंध लिखा था, जिससे उनका नाम हुआ और डॉक्टर की उपाधि मिली।


title: योहानेस डिडरिक वान डर वाल्स

text: सन् १८७७ से १९०७ तक ये ऐम्स्टर्डैम विश्वविद्यालय में भौतिकी के प्रोफेसर रहे। उन्होंने आयतन, ताप तथा दाब के मानों में इनके क्रांतिक मानों का भाग देकर ऐसा समीकरण प्राप्त किया जिससे सब पदार्थों से संबंधित क्रांतिक घटनाओं का स्पष्टीकरण होता है। उन्होंने 'संगत अवस्थाओं के नियम' (Law of corresponding states) का प्रतिपादन किया, जिससे सर जेस ड्यूअर (Dewar, सन् १८४२-१९२३) का गैसों का गैसों के द्रवीकरण में सहायता मिली। उन्होंने 'द्विअंगी मिश्रणों का नियम' (Theory of Binary Solutions) का भी आविष्कार किया।


title: नावासा द्वीप

text: नवासा द्वीप, कैरेबियन सागर में स्थित एक छोटा, निर्जन द्वीप है। इस द्वीप को लेकर हैती और संयुक्त राज्य के बीच विवाद है संयुक्त राज्य इसे अपने असंगठित अनिगमित क्षेत्र के रूप में दावा करता है, और अभी वर्तमान में यू.एस. मछली और वन्यजीव सेवा के माध्यम से संचालित करता है; और हैती 1801 के बाद से ही अपने संविधान के माध्यम से नवासा पर संप्रभुता का दावा करता हैं, जैसा कि 1850 के दशक में अमेरिका के दावे पर इसके आपत्ति के आधार के रूप में दर्ज है।


title: कॉर्पोरेट कार्रवाई

text: कॉर्पोरेट कार्रवाई एक सार्वजनिक कंपनी द्वारा शुरू की गई एक घटना है जो उस कंपनी द्वारा जारी की गई प्रतिभूतियों (इक्विटी या ऋण) को प्रभावित करती है। कुछ कॉर्पोरेट कार्रवाई जैसे कि लाभांश (इक्विटी प्रतिभूतियों के लिए) या कूपन भुगतान (ऋण प्रतिभूतियों (बांड) के लिए) का शेयरधारकों या बांडधारकों पर एक प्रत्यक्ष वित्तीय प्रभाव हो सकता है; एक अन्य उदाहरण है ऋण प्रतिभूतियों का मोचन (शीघ्र वापसी). अन्य कॉर्पोरेट कार्रवाईयां जैसे कि शेयर विभाजन का अप्रत्यक्ष प्रभाव हो सकता है, क्योंकि शेयर की वर्धित तरलता से शेयर के मूल्य में वृद्धि हो सकती है।


title: द्वैत प्रीटोरियस

text: डाउइन प्रीटोरियस (जन्म 29 मार्च 1989) एक दक्षिण अफ्रीकी क्रिकेटर हैं जो वर्तमान में हाईवल्ड लायंस के लिए खेलते हैं। उन्होंने अंतर्राष्ट्रीय स्तर पर दक्षिण अफ्रीका का प्रतिनिधित्व किया है।


title: कॉर्पोरेट कार्रवाई

text: कुछ कॉर्पोरेट कार्रवाईयां जैसे की नाम परिवर्तन का शेयरधारकों पर कोई प्रत्यक्ष आर्थिक प्रभाव नहीं पड़ता है।


title: कॉर्पोरेट कार्रवाई

text: शेयरधारकों को लाभ लौटाना: नकद लाभांश एक आदर्श उदाहरण है जहां एक सार्वजनिक कंपनी, प्रत्येक बकाया शेयर पर भुगतान किये जाने वाले एक लाभांश की घोषणा करती है। बोनस एक अन्य स्थिति है जहां शेयरधारक को पुरस्कृत किया जाता है। कठोर अर्थों में बोनस मुद्दे को शेयर की कीमत को प्रभावित नहीं करना चाहिए लेकिन वास्तव में, दुर्लभ मामलों में, वह ऐसा करता है और मूल्य में एक समग्र वृद्धि को फलित करता है।


title: कॉर्पोरेट कार्रवाई

text: शेयर की कीमत को प्रभावित करना: यदि एक शेयर की कीमत बहुत अधिक या बहुत कम है, तो शेयर की तरलता प्रभावित होती है। बहुत अधिक कीमत वाले शेयरों को सभी निवेशक वहन नहीं कर सकेंगे और बहुत कम कीमत वाले शेयर गैर-सूचीबद्ध हो सकते हैं। कॉर्पोरेट कारवाईयां जैसे कि स्टॉक विभाजन या विपरीत स्टॉक विभाजन, स्टॉक कीमत को घटाने या बढ़ाने के लिए क्रमशः बकाया शेयरों की संख्या को बढ़ाते या घटाते हैं। वापसी-खरीद, स्टॉक कीमत को प्रभावित करने का एक अन्य उदाहरण है जिसके तहत एक कंपनी बकाया शेयरों की संख्या को कम करने के प्रयास में बाज़ार से शेयर वापस खरीद लेती है जिससे कीमतों में वृद्धि हो जाती है।


title: कॉर्पोरेट कार्रवाई

text: कंपनी का पुनर्गठन : निगमों का पुनर्गठन ताकि उनकी लाभप्रदता में वृद्धि हो। कॉर्पोरेट कार्रवाई का एक उदाहरण है विलय जिसके तहत दो कंपनियां जो प्रतियोगी या पूरक हैं वे मुनाफे को बढ़ाने के लिए एक हो जाती हैं। स्पिनऑफ़, कॉर्पोरेट कार्रवाई का एक उदाहरण है जिसके तहत एक कंपनी अपनी प्रमुख दक्षताओं पर ध्यान केंद्रित करने के लिए अपना विभाजन कर लेती है।


title: कॉर्पोरेट कार्रवाई

text: अनिवार्य कॉर्पोरेट कार्रवाई : एक अनिवार्य कार्पोरेट कार्रवाई एक घटना है जिसे कंपनी द्वारा निदेशक बोर्ड द्वारा शुरू किया जाता है जो सभी शेयरधारकों को प्रभावित करता है। इन कॉर्पोरेट कार्रवाइयों के लिए शेयरधारकों की भागीदारी अनिवार्य है। अनिवार्य कार्पोरेट कार्रवाई का एक उदाहरण नकद लाभांश है। सभी धारक लाभांश भुगतान प्राप्त करने के हकदार हैं और एक शेयरधारक को लाभांश प्राप्त करने के लिए कुछ भी करने की जरूरत नहीं होती है। अनिवार्य कॉर्पोरेट कार्रवाई के अन्य उदाहरण में शामिल है शेयर विभाजन, विलय, पूर्व-वापसी, पूंजी की वापसी, बोनस इश्यु, आस्ति आईडी परिवर्तन, पारी-पासू और स्पिनऑफ़. सख्ती से देखा जाए तो अनिवार्य शब्द उपयुक्त नहीं है क्योंकि शेयर धारक दर असल कुछ नहीं करता है। ऊपर उद्धृत सभी मामलों में शेयरधारक, इन क्रियाओं का बस एक निष्क्रिय लाभार्थी है। शेयर धारक के लिए करने को वहां कुछ भी नहीं है या जो उसे एक अनिवार्य कॉर्पोरेट कार्रवाई में करना होता है।


title: कॉर्पोरेट कार्रवाई

text: स्वैच्छिक कॉर्पोरेट कार्रवाई : एक स्वैच्छिक कॉर्पोरेट कार्रवाई ऐसी कार्रवाई है जहां शेयरधारक कार्रवाई में भाग लेने का चुनाव करते हैं। कार्रवाई को आगे बढ़ाने के लिए एक निगम द्वारा प्रतिक्रिया की आवश्यकता होती है। स्वैच्छिक कॉर्पोरेट कार्रवाई का एक उदाहरण है एक निविदा प्रस्ताव. एक निगम, शेयर धारकों से एक पूर्व निर्धारित मूल्य पर अपने शेयर निविदा करने के लिए अनुरोध कर सकता है। शेयरधारक, निविदा प्रस्ताव में भाग ले भी सकता है या नहीं भी. शेयरधारक अपनी प्रतिक्रया निगम के एजेंटों के पास भेज देते हैं और वह निगम उस कार्रवाई की आमदनी को शेयरधारकों को भेजेगा जो भाग लेने का चुनाव करते हैं।


title: कॉर्पोरेट कार्रवाई

text: कभी-कभी एक स्वैच्छिक कॉर्पोरेट कार्रवाई यह विकल्प दे सकती है कि कैसे कार्रवाई की आमदनी को प्राप्त किया जाए. उदाहरण के लिए, एक नकद/स्टॉक लाभांश विकल्प के मामले में, शेयरधारक लाभांश की आय को नकद या निगम के अतिरिक्त शेयर के रूप में लेने का चुनाव कर सकते हैं।


title: कॉर्पोरेट कार्रवाई

text: स्वैच्छिक कार्रवाई के अन्य प्रकार में शामिल है राइट्स इश्यू, शेयर धारकों को वापसी-खरीद की पेशकश करना जबकि कंपनी को शेयर बाजार की सूची से हटाना आदि।


title: कॉर्पोरेट कार्रवाई

text: इच्छानुसार अनिवार्य कॉर्पोरेट कार्रवाई : यह कॉर्पोरेट कार्रवाई एक अनिवार्य कार्पोरेट कार्रवाई है जिसके तहत शेयर धारकों को चुनाव के लिए कई विकल्प दिए जाते हैं। एक उदाहरण है नकद/स्टॉक लाभांश जिसमें से एक विकल्प डिफ़ॉल्ट के रूप में होता है। शेयर धारक अपना चुनाव प्रस्तुत कर भी सकते हैं और नहीं भी. यदि एक शेयर धारक अपना चुनाव प्रस्तुत नहीं करता है, तो ऐसी स्थिति में डिफ़ॉल्ट विकल्प लागू किया जाएगा.


title: कॉर्पोरेट कार्रवाई

text: जब एक कंपनी एक कॉर्पोरेट कार्रवाई की घोषणा करती है, तो पंजीकृत शेयरधारकों को कंपनी रजिस्ट्रार द्वारा इस घटना के बारे में बताया जाता है। वित्तीय डेटा विक्रेता इस प्रकार की जानकारी को इकट्ठा करते हैं और इसे या तो अपनी स्वयं की सेवाओं द्वारा संस्थागत निवेशकों, वित्तीय डेटा प्रोसेसर को वितरित करते हैं या फिर व्यक्तिगत निवेशकों के मामले में ऑनलाइन पोर्टल के माध्यम से.


title: भारतीय स्टाम्प अधिनियम, १८९९

text: भारतीय स्टाम्प अधिनियम, १८९९ (Indian Stamp Act of 1899 (2 of 1899)) भारत सरकार का एक अधिनियम है जो कानूनी लिखतों पर स्टाम्प शुल्क लगाता है।


title: अपर्णा कुमार

text: अपर्णा कुमार दक्षिणी ध्रुव पर पहुंचने वाली पहली महिला आईपीएस अधिकारी हैं। वे तकरीबन पैंतीस किलोग्राम वजन के साथ बर्फ पर 111 मील की दुर्गम यात्रा कर दक्षिण ध्रुव तक पहुंची हैं। इससे पूर्व वे विश्व के छ: महाद्वीपों के शीर्ष 6 पर्वत चोटियों को फतह कर चुकी हैं। वे उ.प्र. कैडर की वर्ष 2002 बैच की आईपीएस अधिकारी हैं और वर्तमान में भारत तिब्बत सीमा पुलिस बल (आईटीबीपी) के सीमाद्वार परिसर में उप महानिरीक्षक (डीआईजी) पद पर तैनात हैं।


title: अपर्णा कुमार

text: अपर्णा कुमार मूल रूप से केरला की रहने वाली हैं, लेकिन फिलहाल यूपी की राजधानी लखनऊ में रह रही हैं। उनकी शादी भारतीय प्रशासनिक सेवा के अधिकारी संजय कुमार से हुई है, जो यूपी में जिलाधिकारी हैं। उनके दो बच्चे भी हैं।


title: सायबॉर्ग

text: सायबॉर्ग ऐसे काल्पनिक मशीनी मानव होते हैं, जिनका आधा शरीर मानव और आधा मशीन का बना होता है। ऐसे मानव विज्ञान के क्षेत्र और विज्ञान गल्प में दिखाये जाते हैं, व फिल्म प्रेमियों द्वारा हॉलीवुड की स्टार ट्रेक और अन्य विज्ञान फंतासी फिल्मों इनका प्रदर्शन किया जाता रहा है। इस शब्द का पहली बार प्रयोग १९६० में मैन्फ्रेड क्लिंस और नैथन क्लाइन ने बाहरी अंतरिक्ष में मानव-मशीनी प्रणाली के प्रयोग के संदर्भ के एक आलेख में किया था। इसके बाद १९६५ में डी.एस. हेलेसी ने अपनी पुस्तक "सायबॉर्ग : एवोल्यूशन ऑफ द सुपरमैन" में इस बारे में कुछ अलग तरीके से प्रस्तुत किया। इस प्रकार सायबॉर्ग की परिकल्पना एक ऐसे जीवित प्राणी की है जिसमें तकनीक के कारण कुछ असाधारण क्षमताएं उपलब्ध होती हैं।


title: सायबॉर्ग

text: विज्ञान कथाओं और फिल्मों में सायबॉर्ग के संबंध में मानवीय और मशीनी अंतर्द्वद्व को दर्शाया गया है। कथा-जगत और फिल्मों में दिखाए जाने वाले सायबॉर्ग प्रायः मानवों से बिल्कुल अलग दिखाए जाते हैं। उन्हें अधिकतर योद्धाओं की छवि वाला दिखाया जाता है। इसके अतिरिक्त बौद्धिक स्तर पर भी वे मानव से बेहतर दिखाए जाते हैं। इसके विपरीत, असली सायबॉर्ग वे जीवित प्राणी होते हैं जो किसी शारीरिक या मानसिक कमी को दूर करने के लिए साइबर्नेटिक्स तकनीक का प्रयोग किया जाता है। साधारणतया सायबॉर्ग को मानव से ही जोड़कर देखा जाता है, लेकिन वे कोई भी जीव हो सकते हैं। हॉलीवुड की फिल्म टर्मिनेटर सैल्वेशन में सैम वर्थटिंगटन ने एक साइबोर्ग की भूमिका निभायी है। फिल्म में वह वास्तव में मानव अंगों वाला एक साईबोर्ग है, जिसमें एक यांत्रिक इंडोस्केलेटन, सर्किट व्यवस्था और एक आंशिक रूप से कृत्रिम मस्तिष्क प्रांतस्था उपस्थित है, एवं वह स्वयं को मनुष्य मानता है।


title: सायबॉर्ग

text: कुछ परिभाषाओं में शरीर में लगाए गए किसी भी उपकरण यानी पेसमेकर या इंसुलिन पंप के बाद उस व्यक्ति को सायबॉर्ग कहा जा सकता है क्योंकि यह उपकरण जैविंक अंगों की कार्यक्षमता में वृद्धि करते हैं। लेकिन इस बारे में भिन्न वैज्ञानिकों के भिन्न मत हैं। उनकी राय में सायबॉर्ग के कई प्रकार हो सकते हैं जैसे व्यक्ति और सामाजिक। पहले प्रकार में किसी व्यक्ति के शरीर में लगे तकनीकी उपकरण उसकी क्षमता बढ़ाते हैं जबकि दूसरी श्रेणी में विशाल तंत्रजाल, शहरों का परिवहन व यातायात, बाजरों आदि को शामिल किया जाता है।


title: झपकी

text: झपकी दोपहर की शुरूआत, अक्सर दोपहर के भोजन के बाद थोड़ी देर के लिए उंघने को कहते हैं। नींद का इस तरह का समय कुछ देशों, खासकर जहां मौसम गर्म होता है, में एक आम परंपरा है। "सियेस्ता" शब्द लातिन "होरा सेक्स्ता" - "छठा घंटा" (भोर से दोपहर तक की गिनती, इसलिए दोपहर यानी "दोपहर का आराम"). से निकला स्पेनिश शब्द है।


title: झपकी

text: झपकी स्पेन में और स्पेनिश प्रभाव के कारण कई लैटिन अमेरिकी देशों में परंपरागत दिन में सोने को कहते हैं।


title: झपकी

text: इसके भौगोलिक वितरण के कारकों को मुख्य रूप से उच्च तापमान और दोपहर के भारी और बहुत भारी भोजन का सेवन करना है। संयुक्त रूप से ये दो कारक दोपहर के भोजन के बाद उनींदापन लाते हैं। दोपहर के भोजन के बाद की नींद अल्बानिया अज़ोरेस, बांग्लादेश, बोस्निया और हर्ज़ेगोविना, ब्राजील, चीन, क्रोएशिया, साइप्रस, ग्रीस, भारत, ईरान, इराक, इटली (दक्षिण), मैसेडोनिया, माल्टा, मॉरिटानिया, मोंटेनेग्रो, उत्तर अफ्रीका पाकिस्तान फिलीपींस, सर्बिया, ताइवान और वियतनाम में एक सामान्य व्यवहार है। इन देशों में, दोपहर की शुरूआत में गर्मी असहनीय हो जाती है और घर में दोपहर को विश्राम करना आदर्श होता है। इस आदत के साथ कई क्षेत्रों में दिन का सबसे बड़ा भोजन दोपहर शुरू होते ही लेना देखा जाता है और खेती में यह व्यावहारिक और आम है।


title: झपकी

text: ऐसा लगता है कि झपकी की मूल अवधारणा सिर्फ इसलिए है कि दोपहर के विश्राम का मकसद लोगों को अपने मित्रों और परिवार के साथ समय बिताने का मौका देना है। यह बताया गया है कि आधुनिक झपकी का लंबा छोर स्पेनिश नागरिक युद्ध से जुड़ा है, जब गरीबी के कारण स्पेन के लोग अनियमित घंटों तक कई-कई काम किया करते थे और उनके भोजन का समय दोपहर के आखिर और शाम तक खिंच जाता था। हालांकि, यह सोचकर इस परिकल्पना की संभावना नहीं लगती कि झपकी लेने की परंपरा लैटिन अमेरिका और स्पैनिक प्रभाव वाले अन्य देशों में आम थी, बल्कि यह परंपरा स्पेन के गृह युद्ध से पहले बहुत मौजूद थी।


title: झपकी

text: झपकी तब आती है, जब सूरज अपने उच्चतम बिंदु पर होता है। इसी समय जब सूर्य की पराबैंगनी विकिरण दोपहर में अपने चरम पर होता है। लंबे समय तक पराबैंगनी विकिरण से त्वचा झुलस सकती है, खासकर तब जब किसी की त्वचा गोरी हो। पराबैंगनी विकिरण से ज्यादा प्रभाव की पुनरावृत्ति त्वचा कैंसर के कुछ रूप पैदा कर सकता है।


title: झपकी

text: सूरज के अवरक्त विकिरण के कारण दोपहर के बाद से हवा का तापमान उच्च हो जाता है और दोपहर के प्रारंभ में यह उच्चतम स्तर पर होता है। उच्च तापमान थकान या अधिक गंभीर मामलों में गर्मी से थकावट या हाइपरथर्मिया (लू) तक का कारण बन सकता है।


title: झपकी

text: ज्यादा उम्र वाले, किशोरवय से पहले बच्चे आमतौर पर झपकी लेने में असमर्थ होते है, लेकिन किशोरावस्था में पहुंचते ही उनमें झपकी लेने की क्षमता आ जाती है।


title: झपकी

text: मानवों में सोने का समय होम्योस्टेटिक (मनोवैज्ञानिक प्रक्रिया द्वारा दिमाग की शांतता) नींद की प्रवृत्ति, अंतिम पर्याप्त नींद के प्रकरण के बाद से गुजरने वाले समय में कार्य के आधार पर नींद की जरूरत और जीवचक्रीय ताल, जो एक सही ढंग से संरचित और पुन: प्रतिष्ठा‍पित नींद प्रकरण के बीच संतुलन पर निर्भर करता है। सोने के लिए होम्योस्टेटिक दबाव जागने के बाद से ही शुरू हो जाता है। जागने के लिए जीवचक्रीय संकेत दोपहर (आखिरी दौर) में उभरने शुरू हो जाते हैं। जैसा कि नींद की दवाओं के विशेषज्ञ व हार्वड के प्रोफेसर चार्ल्स ए जीसलर ने दावा किया है, "जीवचक्रीय प्रणाली का निर्माण इतने सुंदर तरीके से होता है कि वह नींद की होम्योस्टेटिक प्रेरणा को पूरी तरह ढंक (ओवरराइड) लेती है।"


title: झपकी

text: इस प्रकार, बहुत से लोगों में तब एक सुस्ती दिखाई देती है, जब घंटों तक सोने के लिए मजबूर होने की प्रक्रिया शुरू हो जाती है और जागने के मजबूर होने की प्रक्रिया अभी तक शुरू नहीं हुई होती है। फिर जीसलर के हवाले से यह "झपकी के लिए एक अच्छा समय होता है". जागने के लिए मजबूर होने की प्रक्रिया शाम को तेज होती है, जिससे जब "जागने की प्रक्रिया बहाल रखने का समय" खत्म हो जाता है, किसी व्यक्ति के सोने के समान्य समय से 2-3 घंटे पहले सोना मुश्किल हो जाता है।


title: झपकी

text: कुछ व्यक्तियों में, "भोजन के बाद सुस्ती", जब एक भारी भोजन के बाद शरीर के सामान्य इंसुलिन द्वारा रक्त में शर्करा की मात्रा हल्की कम होती है की वजह से भोजन कि बाद झपकी को बढ़ावा मिल सकता है। हालांकि, सुस्ती की उपस्थिति प्राथमिक तौर पर जीवचक्रीय है, क्योंकि यह भोजन के अभाव में भी पैदा हो सकती है।


title: झपकी

text: दोपहर की झपकी की अवधारणा उन अन्य उष्णकटिबंधीय या उप-उष्णकटिबंधीय देशों में प्रमुखता से मौजूद है, जहां दोपहर बाद की गर्मी नाटकीय रूप से काम की उत्पादकता को कम कर देती है। 13 फ़रवरी 2007 की "वॉशिंगटन पोस्ट" की एक िरपोर्ट में यूनान में हुए काफी गहरे अध्ययन में संकेत दिया गया है कि जो झपकी लेते हैं, उनहें दिल के दौरे का खतरा कम होता है।


title: झपकी

text: मिसाल के तौर पर सर्बिया और स्लोवेनिया में झपकी जैसी आदत का एक उदाहरण देखा जा सकता है। विशेष रूप से उम्रदराज नागरिकों के बीच, तथाकथित "घर के राज" का पालन करना आम है, जिसमें लोगों को फोन करना या अपराह्न 2 बजे और 5 बजे के बीच एक दूसरे के यहां आने-जाने से बचा जाता है, क्योंकि यह माना जाता है कि लोग आराम कर रहे हैं; विशेष रूप से सर्बिया और स्लोवेनिया में दोपहर का भोजन, आम तौर पर अपराह्न 1 बजे और 2 बजे के बीच किया जाता है, दिन का मुख्य भोजन होता है। कुछ दक्षिणी जर्मन भाषी क्षेत्रों में, मिट्टागसपौस या मिट्टागरूह अभी भी प्रथा में है और इस दौरान दुकानें बंद रहती हैं और बच्चों से उम्मीद की जाती है कि वे घर के भीतर चुपचाप खेलें.


title: झपकी

text: दक्षिण एशिया में, दोपहर के भोजन के बाद झपकी लेने का विचार एक आम बात है और औद्योगीकरण से पहले उनींदापन लाने के लिए सरसो तेल की हल्की मालिश के बाद सोने का विचार देखा जाता था। इस अनुष्ठान में हल्का नाश्ता करने भी बहुत लोकप्रिय था और यह सोचा जाता था कि ऐसा करने से व्यक्ति बेहतर बन सकता है। बंगाल में "भात घूम" अवधारणा वाले शब्द का शाब्दिक अर्थ "भात नींद", यानी दोपहर के भोजन के बाद की झपकी है।


title: झपकी

text: दोपहर के भोजन के बाद दोपहर के बाद की नींद चीन और ताइवान में भी एक आम आदत है। इसे चीनी में "वूजियाओ (午觉)" कहा जाता है।" चीन और ताइवान के लगभग सभी मुख्य स्थानों के सभी स्कूलों में लंच के बाद आधा घंटे की झपकी लेने की अवधि होती है। यह ऐसा समय होता है, जब सभी तरह की रोशनी बुझा दी जाती हैं और किसी को आराम करने या सोने के अलावा कोई अन्य काम करने की अनुमति नहीं होती.


title: झपकी

text: जापान के कुछ कार्यालयों में कुछ खास कमरे होते हैं, जिन्हें झपकी के कमरे कहा जाता है, जिसमें दोपहर के भोजन के अवकाश या अतिरिक्त समय काम करने के बाद श्रमिक झपकी लेते हैं।


title: झपकी

text: इस्लाम में दुहुर (दोपहर) और असर (दोपहर बाद) की नमाज के बाद झपकी लेने को प्रोत्साहित किया जाता है, जिसका मकसद बा में रात में तहज्जुद लेना होता है।


title: झपकी

text: संयुक्त राज्य अमेरिका, यूनाइटेड किंगडम और अन्य देशों, जिनकी संख्या बढ़ रही है, में एक छोटी नींद को "पावर नैप" के रूप में संदर्भित किया जाता है, जिस शब्‍द को कॉर्नेल विश्वविद्यालय सामाजिक मनोवैज्ञानिक जेम्स मास द्वारा गढ़ा गया और लोकप्रिय मीडिया तथा सारा मैडनिक जैसे अनुसंधान वैज्ञानिकों द्वारा मान्यता प्राप्त है।


title: लिंकन, नेब्रास्का

text: लिंकन शहर, संयुक्त राज्य अमेरिका के नेब्रास्का राज्य की राजधानी और लैंकेस्टर काउंटी की काउंटी सीट है। शहर 2018 में 287,401 की आबादी के साथ 96.194 वर्ग मील (249.141 किमी 2) में फैला हुआ है। यह नेब्रास्का में दूसरा सबसे अधिक आबादी वाला शहर और संयुक्त राज्य अमेरिका में 70वां सबसे बड़ा शहर है। यह शहर लिंकन मेट्रोपॉलिटन और लिंकन-बीट्राइस कंबाइंड स्टैटिस्टिकल एरिया कहे जाने वाले राज्य के दक्षिणपूर्वी हिस्से में एक बहुत बड़े महानगरीय क्षेत्र का आर्थिक और सांस्कृतिक केन्द्र है। क्षेत्र 356,083 लोगों का घर है, जो इसे संयुक्त राज्य में 105वां सबसे बड़ा संयुक्त सांख्यिकीय क्षेत्र बनाता है।


title: लिंकन, नेब्रास्का

text: शहर की स्थापना 1856 में जंगली नमकीन दलदल पर लैंकेस्टर के गाँव के रूप में की गई थी, जो आज लैंकेस्टर काउंटी का हिस्सा है। 1869 में, लैंकेस्टर गांव नेब्रास्का की राज्य की राजधानी बन गया और इसका नाम लिंकन रखा गया। बर्ट्रम जी. गुडहु द्वार डिज़ाइन किया गया स्टेट कैपिटल इमारत 1932 में बनकर तैयार हुई थी और यह संयुक्त राज्य अमेरिका की दूसरी सबसे ऊँची कैपिटल है। चूंकि शहर, नेब्रास्का राज्य के लिए सरकार की सीट है, राज्य और संयुक्त राज्य सरकार प्रमुख नियोक्ता हैं। नेब्रास्का विश्वविद्यालय को 1869 में लिंकन में स्थापित किया गया था। विश्वविद्यालय नेब्रास्का में सबसे बड़ा 26,079 छात्रों के साथ नामांकित है और शहर का तीसरा सबसे बड़ा नियोक्ता है। अन्य प्राथमिक नियोक्ता सेवा और विनिर्माण उद्योगों के भीतर आते हैं, जिसमें एक उच्च तकनीकी क्षेत्र शामिल है। इस क्षेत्र को मिडवेस्ट सिलिकॉन प्रेयरी के रूप में जाना जाता है।


title: लिंकन, नेब्रास्का

text: संयुक्त राज्य अमेरिका की जनगणना ब्यूरो के अनुसार 2018 में लिंकन का क्षेत्रफल 96.194 वर्ग मील (249.141 किमी) है, जिसमें से 94.840 वर्ग मील (245.634 किमी) भूमि है और 1.354 वर्ग मील (3.507 किमी) जल है।


title: लिंकन, नेब्रास्का

text: लिंकन नेब्रास्का के कुछ बड़े शहरों में से एक है जो पठारी नदी या मिसोरी नदी के पास नहीं है। शहर को मूल रूप से साल्ट क्रीक के पास और उत्तरी लैंकेस्टर काउंटी के लगभग सपाट खारे आर्द्रभूमि के बीच में बसाया गया था। शहर के विकास ने आसपास की भूमि का विकास किया है, जिसमें से अधिकांश उर्ध्व पहाड़ियों से बना है। हाल के वर्षों में, लिंकन के उत्तरवर्ती विकास ने लुप्तप्राय नमक क्रीक बाघ बीटल के निवास स्थान का अतिक्रमण किया है।


title: लिंकन, नेब्रास्का

text: नेब्रास्का में लिंकन दूसरा सबसे अधिक आबादी वाला शहर है। अमेरिकी सरकार ने 1970 के दशक में अपनी स्थिर अर्थव्यवस्था, शैक्षणिक संस्थानों और आकार के कारण शरणार्थी-अनुकूल शहर के रूप में लिंकन को नामित किया। तब से, वियतनाम के शरणार्थी लिंकन में बस गए, और अन्य देशों से अधिक शरणार्थी आए। 2013 में, लिंकन को अमेरिका के "शीर्ष दस सबसे ज्यादा शरणार्थी बसाने वाले शहरों" में से एक नामित किया गया था।


title: लिंकन, नेब्रास्का

text: लिंकन की अर्थव्यवस्था मध्यम आकार के अमेरिकी शहर की तरह काफी विशिष्ट है; अधिकांश आर्थिक गतिविधि सेवा और विनिर्माण उद्योगों से प्राप्त होती है। सरकार और नेब्रास्का विश्वविद्यालय दोनों स्थानीय अर्थव्यवस्था में बड़े योगदानकर्ता हैं। लिंकन के अन्य प्रमुख उद्योगों में वित्त, बीमा, प्रकाशन, विनिर्माण, फार्मास्युटिकल, दूरसंचार, रेलवे, उच्च प्रौद्योगिकी, सूचना प्रौद्योगिकी, चिकित्सा, शिक्षा और ट्रक परिवहन शामिल हैं।


title: मंगोलिया की जनसांख्यिकी

text: यह आलेख मंगोलिया के जनसांख्यिकी के बारे में है, जिसमें जनसंख्या घनत्व, जातीयता, और जनसंख्या के अन्य पहलुओं शामिल हैं। मंगोलिया के लोगों के लिए नामांकन मंगोलियाई है। मंगोल नाम आमतौर पर मंगोल जातीय समूह के लोगों के लिए जिम्मेदार होता है, इस प्रकार तुर्की और क्यूबा जैसे तुर्किक समूहों को छोड़कर। जातीय मंगोलों में लगभग 97% आबादी है और खालख और अन्य समूहों से मिलकर, सभी मुख्य रूप से मंगोलियाई भाषा की बोलीभाषाओं से प्रतिष्ठित हैं। खलख जातीय मंगोल आबादी का 86% बनाते हैं। शेष 14% में ओराट्स, बुरीट्स और अन्य शामिल हैं। मंगोल उपसमूहों के बीच जातीय भेद अपेक्षाकृत मामूली हैं। भाषा या आदिवासी मतभेद एक राजनीतिक या सामाजिक मुद्दा नहीं हैं। महत्वपूर्ण जातीय तुर्किक कजाख मंगोलिया की आबादी का 3.9% है। खोटोंस और चान्ताउ तुर्किक मूल के साथ मंगोलियाई लोग हैं और मंगोलियाई में बोलते हैं।


title: मंगोलिया की जनसांख्यिकी

text: 1860 में, मध्य जुज़ कजाखों का हिस्सा जिन्होंने झिंजियांग में किंग साम्राज्य नरसंहार से शरण मांगी थी, मंगोलिया आए और उन्हें बायन-ओल्गी प्रांत में बसने की इजाजत दी गई। 1990 से मंगोलिया में काम कर रहे रूसी, चीनी, कोरियाई और अमेरिकी लोगों की छोटी संख्याएं हैं। अंग्रेजी सबसे व्यापक रूप से उपयोग की जाने वाली विदेशी भाषा है जिसके बाद रूसी है। हाल ही में, जापानी, कोरियाई और जर्मन लोकप्रियता प्राप्त कर रहे हैं।


title: मंगोलिया की जनसांख्यिकी

text: साक्षरता दर 15 वर्ष से अधिक आयु के लोगों का प्रतिशत है जो पढ़ और लिख सकते हैं। कुल आबादी: 98.3% 1990 के दशक में बाजार अर्थव्यवस्था में संक्रमण के दौरान नामांकन अनुपात में गिरावट के बाद, स्कूल उपस्थिति अब एक बार अधिक सार्वभौमिक है: प्राथमिक विद्यालय उपस्थिति दर का अनुमान 97% है, और वयस्क साक्षरता 98% है।


title: मंगोलिया की जनसांख्यिकी

text: मंगोलिया में कम आबादी वाला जीवन अधिक शहरीकृत हो गया है। लगभग आधे लोग राजधानी, उलानबातर और अन्य प्रांतीय केंद्रों में रहते हैं। अर्द्ध भयावह जीवन अभी भी ग्रामीण इलाकों में प्रमुख है, लेकिन कृषि समुदायों का निपटारा अधिक आम हो रहा है। मंगोलिया की जनसंख्या वृद्धि दर अनुमानित 1.54% (2000 जनगणना) है। कुल जनसंख्या का लगभग दो तिहाई 30 वर्ष से कम आयु के है, जिनमें से 36% 14 वर्ष से कम आयु के हैं।


title: नाचना, राजस्थान

text: भारत के राजस्थान में जैसलमेर जिले की पोखरण तहसील में स्थित नाचना गाँव और एक पंचायत समिति। यह उप-जिला मुख्यालय पोकरण से 85 किमी और जिला मुख्यालय जैसलमेर से 120 किमी दूर स्थित है। यह रेगिस्तान के मार्च के लिए प्रसिद्ध है।


title: नाचना, राजस्थान

text: गाँव का कुल भौगोलिक क्षेत्रफल 38719 हेक्टेयर है। नाचना की कुल आबादी 8,335 है। नाचना गांव में करीब 1,093 घर हैं। पोकरण नचना का निकटतम शहर है जो लगभग 85 किमी दूर है।


title: नेप्चून की खोज

text: नेप्च्यून की गणितीय रूप से भविष्यवाणी इसे सीधे देखने के पहले ही कर दी गई थी | उर्बैन ली वेर्रिएर के पूर्वानुमान के साथ, दूरदर्शी अवलोकनों द्वारा इस प्रमुख ग्रह के अस्तित्व की पुष्टि का संयोग २३ सितंबर १८४६ की रात को और २४ की सुबह को, बर्लिन वेधशाला में, खगोल विज्ञानी जोहान गोटफ्राइड गाले (हेनरिक लुई डी'अर्रेस्ट की सहायता से) द्वारा बना था, जब वें ली वेर्रिएर की गणनाओं से कार्य कर रहे थे | यह १९ वीं सदी के विज्ञान का एक सनसनीखेज क्षण और न्यूटन के गुरुत्वाकर्षण के सिद्धांत की नाटकीय पुष्टि थी | फ्रेंकोइस अरागो के उपयुक्त वाक्यांश में, ली वेर्रिएर ने इस ग्रह की खोज "ऐतिहासिक कलम बिंदु के साथ" की थी |


title: रोहा, रायगढ़

text: रोहा (Roha) या रोहे भारत के महाराष्ट्र राज्य के रायगढ़ ज़िले में स्थित एक नगर है। यह कुण्डलिका नदी के किनारे बसा हुआ है।


title: छतवन

text: छतवन स्वयं की पंचायत है जो कि ग्राम पंचायत राज छतवन के नाम से पंजिकृत है। और छतवन पंचायत 14 वार्डों में विभाजित है।


title: छतवन

text: इस गाँव के जमींरुद्दीन सरदार जो कि ज़मींदार थे। इनके द्वारा अकबर के समय में छतवन की स्थापना की गई थी। इस गाँव का नाम छतवन पड़ने का कारण यह है कि के अल्स्टोनिया विद्वानों (छतवन का वृक्ष) के कारण पड़ा, वहाँ अलबोनिया स्कॉलरोलिस वृक्ष का बगीचा था। जो अकबरी में अनुवादकों में से एक था। दरबार न्यू राज दरभंगा की स्थापना के बाद मिथिला (क्षेत्र) में कराधान प्रणाली को विकसित करने के लिए कई विस्तार हुए। राज दरभंगा में बिहार और बंगाल के १८ क्षेत्रों में ४,४९५ गाँव थे और उस समय संपत्ति के प्रबंधन के लिए ७,५०० से अधिक अधिकारी कार्यरत थे ।


title: छतवन

text: छतवन एक बड़ा गाँव है। जो कि केवटीरनवे, दरभंगा जिले, बिहार में स्थित है। आसपास के गांवों में शामिल हैं लोआम (3.2 किमी), रैैयाम फैक्ट्री (5 किमी), मुरिया (5.4 किमी) और केवटी (7.8  किमी), जबकि निकटतम शहर दरभंगा (16  किमी) है। मधुुबनी (13   किमी) और पंडौल (9.8  किमी)। मधुबनी रोड गाँव से होकर जाती है। जो राष्ट्रीय राजमार्ग 27(5.9किमी) ) के पास है  एक मुख्य पूर्व-पश्चिम गलियारा। निकटतम रेलवे स्टेशन तारसराय स्टेशन है, 6.4   किमी दूर है ।


title: छतवन

text: छतवन की अपनी पंचायत है। बिहार की तुलना में छतवन गाँव की साक्षरता दर कम है। २०११ में, पूरे बिहार के लिए ६१.८० की तुलना में छतवन गांव की साक्षरता दर ५५.७७% थी। छतवन में पुरुष साक्षरता ६३.७७% है, जबकि महिला साक्षरता दर ४७.०५% है।


title: छतवन

text: कृषि इस गांव का मुख्य पेशा है। और इसने महत्वपूर्ण औद्योगिक विकास का अनुभव नहीं किया है। जीवछ नदी, छतवन के पूर्व में बहती है। एक उपजाऊ बाढ़ का मैदान प्रदान करती है। जो कि धान, गेहूं, मसूर, मक्का, मूंग, सरसों और सब्जियों को उगाने का आधार है। आम के फल बहुतायत में उगाए जाते हैं। और प्रसंस्करण के लिए राईम चीनी कारखाने में शिपिंग से पहले गन्ने का उत्पादन किया जाता है। यहां कई बाजारों के साथ-साथ छतवन बाज़ार और छोटे व्यवसायों के लिए भी जाना जाता है, जिसमें कपड़े की दुकानें, गहने, जनरल स्टोर, हार्डवेयर स्टोर, बाइक शोरूम आदि शामिल हैं। छतवन का मुख्य बाजार मधुबनी रोड पर गांधी चौक, आज़ाद चौक, चांदनी चौक, एपीजे अब्दुल कलाम चौक, कुंवर चौक और मौलाना मज़हरुल हक़ चौक आदि हैं। ।


title: छतवन

text: छतवन एक बहु-सांस्कृतिक समाज है। मनाए जाने वाले मुस्लिम त्योहारों में ईद अल-फितर (ईद), ईद अल-अधा (बकरीद) और मुहर्रम मनाया जाता है । हिन्दू मनाया त्योहारों में शामिल हैं, छठ के पांच दिन बाद दीपावली, मकर संक्रांति, दुर्गा पूजा और दिवाली मनााया जाता है।


title: छतवन

text: दैनिक जागरण के एक लेख के अनुसार महात्मा गांधी १९३४ में भीषण संकट के बाद आए थे। उनके साथ पंडित जवाहरलाल नेहरू, जमनालाल बजाज, डॉक्टर राजेंद्र प्रसाद, जेबी कृपाल सिंह आदि थे। भूकंप के कारण हुई तबाही से लोगों में घबराहट थी।


title: छतवन

text: भयावह स्थिति के बाद भी मिथिलांचल के लोगों ने ब्रिटिश सरकार और कांग्रेस द्वारा दी गई राहत को स्वीकार करने से इनकार कर दिया था। इसे देखने के लिए गांधीजी लोगो को देख कर उन्होंने लोगों से अनुरोध किया कि विपत्ति के समय मदद लेना कोई अपराध नहीं है। भूकंप पीड़ितों ने उनके कॉल पर रिले शुरू कर दिया था । वे भूकंप पीड़ितों का दुख जानने के लिए केवटी ब्लॉक के छतवन गांव गए थे।वे देवीलाल की पोखर के निकट छतवन ग्रामीण के साथ एक बैठक हुई थी। जिसे आज गांधी चौक छतवन के रूप में जाना जाता है।


title: छतवन

text: छतवन इस्लामिक के साथ-साथ आधुनिक शिक्षा में शिक्षा के बहुत सारे संसाधन हैं। आधुनिक शिक्षा के लिए कई सरकारी और निजी स्कूल हैं।


title: छतवन

text: छतवन गाँव और शहरों के दूसरे हिस्से से जुड़ा हुआ है, तरसराय - रैयाम सड़क वाया, छतवन गाँव से होकर गुजरता है जो राष्ट्रीय राजमार्ग २७ और तारसराय स्टेशन दक्षिण छोड़ से जुड़ा है। और उत्तर छोर मधुबनी जिले से जुड़ा है। छतवन - हाजीपुर सड़क राष्ट्रीय राजमार्ग ५२७बी पश्चिम छोर से जुड़ा हुआ है और पूर्वी छोर छतवन से जुड़ा हुआ है। छतवन - पंडौल से भी जुड़ा हुआ है।


title: छतवन

text: निकटतम रेलवे स्टेशन तारसराय रेलवे स्टेशन (TRS) हैं। जो लोग दिल्ली की यात्रा करना चाहते हैं वे तारसराय रेलवे स्टेशन से सीधी ट्रेन ले सकते हैं, दो एक्सप्रेस ट्रेन यहाँ रुकती है :


title: राजेंद्र अग्रवाल

text: राजेंद्र अग्रवाल भारत की सोलहवीं लोकसभा के सांसद हैं। २०१४ के चुनावों में वे उत्तर प्रदेश की मेरठ सीट से भारतीय जनता पार्टी के टिकट पर चुनाव लड़कर निर्वाचित हुए।


title: शिकायत निवारण प्रणाली

text: किसी भी लोकतंत्र में नागरिक अधिकांशतः सरकारी एजेंसियों द्वारा उपलब्ध कराई गई सेवाओं और सुविधाओं पर निर्भर रहते हैं और उन्हें प्रायः इन एजेंसियों के साथ व्यवहार करने में समस्याओं का सामना करना पड़ता है। इन विभागों या एजेंसियों द्वारा सेवाएँ प्रदान करने में देरी और उत्पीड़न समस्या उत्पन्न करते हैं जिससे लोगों में अस्ंतोष पैदा होता है। शिकायत निवारण तंत्र इन समस्याओं से निपटने और बड़े पैमाने पर लोगों हेतु सेवाओं में सुधार सुनिश्चित करने के लिये एक महत्त्वपूर्ण साधन/प्रक्रिया है।


title: दक्षिण अफ्रीकी गणतंत्र

text: दक्षिण अफ्रीकी गणतंत्र (South African Republic ; Dutch: Zuid-Afrikaansche Republiek, ZAR), दक्षिणी अफ्रीका में सन १८५२ से १९०२ तक एक स्वतन्त्र और अन्तरराष्ट्रीय समुदाय द्वारा मान्य देश था। इसे ट्रैंसवाल (Transvaal) भी कहते हैं। वाल नदी के 'पार' क्षेत्र में स्थित होने के कारण बोर लोगों ने 'ट्रैंसवाल' (वाल के पार का क्षेत्र) नाम दिया।


title: दक्षिण अफ्रीकी गणतंत्र

text: इसका धरातल विषम एवं उठा हुआ पठारी है। समूचे क्षेत्र को चार भागों में विभाजित कर सकते है: (१) ऊँचा वेल्ड (Veld), (२) मध्य वेल्ड (३) बुश वेल्ड तथा (४) नीचा बेल्ड। ऊँचा वेल्ड क्षेत्र दक्षिण एवं पूर्व में फैला है और समुद्रतल से लगभग ३,५०० फुट से लेकर ६,००० फुट तक उठा हुआ है। इस क्षेत्र में लगभग २०" से ३५" वार्षिक वर्षा होती है। यहाँ स्वर्ण एवं कोयला प्राप्य हैं। मध्य वेल्ड बीच में फैला है जिसकी ऊँचाई ३,००० से ४,००० फुट है। इसके उत्तर, पूर्व एवं पश्चिम में निचले मैदान हैं। इस क्षेत्र में लंबी किंतु नीची एवं पथरीली पहाड़ी श्रेणियाँ फैली हैं जिन्हें 'रैंड' कहते हैं। यहाँ हीरा (किंबरले क्षेत्र) तथा लोह खनिज पाए जाते हैं। यहाँ १५" से ३०" वार्षिक वर्षा होती है, जो उच्च वेल्ड की अपेक्षा कुछ न्यून है। बुश वेल्ड क्षेत्र विषम धरातलीय है और यहाँ ज्वालामुखीय उद्गार की चट्टानें मिलती हैं। यहाँ वार्षिक वर्ष लगभग १५" से २५" होती है। टिन, प्लैटिनम, क्रोम, नमक तथा अन्य खनिज मिलते है। नीचा बेल्ड क्षेत्र उत्तरी सीमांत (लिंपोपो नदी जो दक्षिणी रोडीजिया एवं ट्रैसवाल की सीमारेखा है) तक फैला है। इसका सीमावर्ती क्षेत्र पर्वतीय है किंतु अधिकांश क्षेत्र की औसत ऊँचाई लगभग ३,००० फुट है। यहाँ पश्चिम (२०") से पूर्व की ओर (५०" से ७०") वर्षा की मात्रा बढ़ती जाती है। यहाँ सोने, टैल्क (Talc), मैग्नेसाइट, ताँबा तथा अभ्रक की खाने हैं।


title: दक्षिण अफ्रीकी गणतंत्र

text: ट्रैसवाल के अधिकांश क्षेत्र में जानवरों का शिकार निषिद्ध है और यहाँ नौ सुरक्षित विशाल शिकारगाह हैं, जिनमें क्रूजर राष्ट्रीय उद्यान सबसे बड़ा है। अधिकांश क्षेत्र वनों के काटने के कारण वनविहीन हो गए हैं किंतु अब लाखों एकड़ में बन लगाए गए हैं। कृषि तथा पशुपालन समुन्नत व्यवसाय हैं। कृषिक उपजों में मक्का, गेहूँ, जौ, जई, आलू, सेम, मटर तथा रसदार फल (अंशत: निर्यातार्थ) तथा पशुओं में गाय, बैल, भैंस, सुअर, भेड़ें और घोड़े आदि मुख्य हैं। खनिज पदार्थों में सोना, हीरा एवं कोयले का अधिक उत्पादन होता है। हीरे की सबसे बड़ी खान यहीं किंबरले में स्थित है। प्रिटोरिआ तथा वेरीनिगिंग में लौह एवं इस्पात के कारखाने हैं। ट्रैंसवाल में ५,००० से अधिक कारखाने हैं, जिनमें ताँबे के तार, बिजली एवं इंजीनियरी के सामान, कपड़े, कागज, सीमेंट, मोटर, काच, रसायनक तथा अन्य विविध वस्तुएँ तैयार की जाती हैं। यहाँ ३,५०० मील लंबे रेलमार्ग तथा ३६,००० मील लंबे राजमार्ग है। १९५० ई० में कैंपटन पार्क नामक स्थान पर विशाल राष्ट्रीय हवाई अड्डे का निर्माण किया गया। इसके अतिरिक्त यहाँ अन्य कई छोटे हवाई अड्डे हैं। प्रिटोरिआ नगर न केवल राज्य का प्रत्युत समूचे दक्षिण अफ्रीकी संघ का प्रशासनिक केंद्र है।